Are ʼuri i aj Fariséo xe ʼel bic y xe ʼe cuʼ i jutzobaj je u cwenta i ma Heródes. Junam xe oc chu chʼobic wach u camsaxic i Jesus quiqui ʼano.


jewa' xquibi'ij che: «¿Su'chac xatoc pa cocho ri na e ta aj judi'ab y xatwa' ne cuc'?» xecha'.


Katzij , are caka tij ka lo'xic , n-cakaj taj , xa coj bison rumal . Péro we nim ka c'ux xka ch'ijo , coj q'uiji 'uri che i ka c'aslemal chom suc'ulic .


Are 'uri i mam Simeon xu 'aluj i ac'al pu 'ab , xu c'amwaj che i Dios , y xu bij :


Ronojel niʼpa i ʼolic, are ire xa ʼanawic junam ruʼ i Dios; n-ta xak ʼolic we n-are ti ire xa ʼanawic.


Yey na jinta junok chique ri quewa' chwa ri mexa xumaj usuc' su'be xubi'ij la' che.


Noꞌj ruma waꞌ, ketaꞌam cꞌa cꞌo jun uxlanem chique rutinamit ri Dios.


Y conoje lic junam quebin chupa ri sakil c'utunic que ri e tako'n re ri Jesús, junam quic'u'x, junam quewa' chiquiwach y junam caqui'an orar.


Tob caquibiꞌij lic cꞌo quinaꞌoj, pakatzij wi lic na jinta cꞌo quetaꞌam.


Ubiꞌtisim cojoꞌlresaj paquikꞌab ri tzel quebilow ke chaꞌ jelaꞌ na rucꞌ ta xiꞌin ib cakalokꞌnimaj


»Pero ri katiꞌ-kamam na xcaj taj caquicoj utzij; ri xquiꞌano e xquicꞌak bi ukꞌij y e xchꞌaw quicꞌuꞌx che ri quetzelej tanchi Egipto.


Yey quesiq'uin c'u ri' ri winak y caquimach' tak ri quik'u' pulew y caquipuc' ulew chicaj.


I Jesus xu bij chique: —¿Y yix cʼa qui takej niʼpa ile? Katzij i quin bij chiwe: ronojel iri ca wulijsax na. Mi jun abaj ca canaj chic puwi i rachiʼil —xu bij chique.


Ri Juan xc'unic cha' cuk'alajisaj ri K'ijsak. Xolu'tzijoj c'u ri K'ijsak cha' jela' ri ticawex caquicoj ri K'ijsak.


»China ri más lic e cꞌax quebunaꞌ ruchu-ukaw chinuwach riꞌin, na takal ta che caterej chwij; jecꞌulaꞌ china ri más lic e cꞌax quebunaꞌ ri ralcꞌoꞌal chinuwach riꞌin, riꞌ na takal ta che caterej chwij.


Pero ri tzel karil ri ratz-uchaq' , ri' k'a k'o pa q'equ'malil y kab'in k'u chupa wa' . Ruma la' , na reta'am taj pachawi ke'ek wi , ma ruma k'o chupa ri q'equ'malil e junam ruk' pacha' potz' .


y jela' ri quec'uluw re wa kasa'n lic caquiyac uk'ij ri Dios. Ma wa' e c'utubal re pakatzij wi xcoj alak ri Utzilaj Tzij re ri Cristo y cabin alak chupa wa', yey e c'utubal re ri relej c'u'x alak chique rique y chique conoje rutinamit ri Dios.


Cambiꞌij cꞌut, na quel ta lo la chiriꞌ we na xtoj ta can la ronoje ri tzꞌonom chiꞌij la»§ xcha ri Jesús.


Yix chi ix kajawxel , quin tz'ibaj iri chiwe , man iweta'am u wach i Jesucrísto , chi 'ax c'as wi chu xebal 'ij sak . Ix alabom , xak quin tz'ibaj chiwe yix , man ix tiquinak chu kajsaxic u cho'ab itzel . Ral tak wac'al , in tz'ibam chiwe yix man iweta'am u wach i Ta chicaj .


na ku'an ta nim che rib' y kuch'ij uchuq'ab' taq ri rayib'al re ruti'jil . We jek'uri'la' u'anom junoq , na kajawax tane ri' k'o junoq kapixab'an re cha' ku'an ri utz .


¿ Yey china kuk' xpe wi royowal ri Dios la' la cuarenta junab' ? ¿ Na e ta neb'a kuk' ri xemakun chirij ? Yey ruma wa' xekamik y ri kicuerpos xemuq kan chupa ri luwar katz'intz'otik .


Xsacʼcanic xel chicaj y xtaqʼui ʼanok, y xu jek binic. Teʼuri xoc bi cuʼ pa rachoch i Dios; ca binic, ca sacʼlin chicaj, ca tijin chu cojic u ʼij i Dios.


Chi tija i 'ij chu jeq'uic iwib che tak i ch'o'oj , man 'utz , chom quix q'uiji chiquiwach conojel .


ri xuya rib pa camic ruma ri kamac. Xu'an wa' ma e xraj ri' ri Kakaw Dios che cha' jela' cojresaj lo che ronoje ri na utz taj caqui'an ri winak chupa tak wa k'ij oj c'o wi.


K'o jun achi Nicodemo rub'i' ; rire e kuk'il ri fariseos yey e jun aj wach ke raj judi'ab' .


We na xebuta ta c'u wa queb oxib, ec'uchiri' chatzijoj chiquiwach rutinamit ri Dios. Yey we na xoc ta c'u il chique wa', chi'ana c'u ri' che pacha' e cuq'uil ri na queta'am ta uwach ri Dios y e cuq'uil raj tz'onol puak re tojonic.


y xu c'amwaj , xu tioxij che i Dios ; te'uri xu piro , y xu bij : “ Chi tija ; iri are in ch'acul chi ca pirtaj na , 'anbal 'utz chiwe yix . Queje iri chi 'ana , cuxtabal we yin . ” ( Queje ile xu bij chique u tijoxelab . )


Ri'in in Pablo , in k'o pa cárcel ruma xintzijoj rub'i' ri Qanimajawal Jesucristo che ralaq ri na alaq ta aj judi'ab' .


China c'u ri c'o utanibal che utayic, ¡chuta c'u ri'!» xcha'.


Ewi ri Jesús xtz'uyi'ik , xeb'usik'ij ri kab'lajuj utijo'n y xub'i'ij chike : — We k'o junoq karaj e rire ri kak'oji' nab'e chikiwach konoje , ri' chirajawaxik che e kakanaj kan pa k'isb'al chike konoje y kuya rib' keb'unimaj — xcha chike .


Ma etaꞌam chi la cꞌo rajil ucꞌaxel cuya ri Dios cheꞌla e chirij ri ꞌanom la, ma ri canimaj la e ri Cristo ri Kajawal.


Xkarik c'u kib ruc' rire pa ri tinamit Asón. Yey junam ruc' rire xoj'ec pa barco y xkamaj bi kabe pa ri tinamit Mitilene.


Cantz'onoj c'u che ri Dios chuya'a na chwe quine'bina uc' alak juna k'ij we e caraj ri' Rire chwe.


Pero ri Dios uyaꞌom can saꞌ tak ri cajawax che ri kacuerpo e chirij ri xraj Rire.


E uwariꞌche, taka la uchajixic chi utz ri mukubal cꞌa che rurox kꞌij, chaꞌ na quecꞌun ta rutijoꞌn chakꞌab, coꞌlquelakꞌaj bi rucuerpo y tecꞌuchiriꞌ, caquibiꞌij chique ri winak: “Xcꞌastaj lo chiquixoꞌl ri ecaminak.” We ecꞌu xuꞌan riꞌ, cuꞌana ne más unimal rakꞌubal riꞌ chwa ri nabe uꞌanom lok echiriꞌ xubiꞌij e Ruchaꞌoꞌn lo ri Dios —xechaꞌ.


Xtzuꞌn chicaj, xuqꞌuis ucꞌuꞌx y jecꞌuwaꞌ xubiꞌij che rachi: «¡Efata!» (Waꞌ pa ri chꞌaꞌtem arameo queꞌelawi “chatjakatajok”.)


Laj wajxakib kꞌij riꞌ ubiꞌim waꞌ ri Jesús echiriꞌ xebuchaꞌ ri Pedro, ri Juan y ri Jacobo y xel bi cucꞌ chwa jun juyub chaꞌ queꞌchꞌaꞌt rucꞌ ri Dios.


Jun che' , we 'utz laj che' , cu ya u wach 'utz ; xak we n-'us ta laj che' , i u wach xak n-'us taj . Jun che' ca 'iltaj na che u wach we 'utz .


Ruma wa' ri fariseos xquitz'onoj che ri Jesús: —Chilape la, ¿su'be ri tijo'n la caqui'an ri na takal taj ca'ani' chupa ri k'ij re uxlanibal? —xecha'.


Ma china ri ku'an lik nim che rib' , ri Dios kuqasaj uwa uq'ij ; no'j china ri ku'an ch'uti'n che rib' , ri Dios kuyak uq'ij » xcha ri Jesús .


Ek'u rali nab'e na xu'tz'onoj che ruchu y wa' xuya lo itzel na'oj che . Xub'i'ij k'u rali che ri Herodes : « Ya'a la rujolom ri Juan Aj Ya'l Bautismo chwe pa juna plato » xcha' .


Ek'uchiri' , jujun chike ri saduceos , ri kakib'i'ij na jinta k'astajib'al chike ri ekaminaq , xek'un ruk' ri Jesús y xkitz'onoj k'u che :


Ec'u ri Pedro xubi'ij che ri Jesús: —Kajawal, lic utz xya'taj chike ri'oj oj c'o wara. Ka'ana oxib rancho: jun e la, jun re ri Moisés y jun re ri Elías —xcha'.


E uwariꞌche ximbiꞌij cacam na cꞌu alak riꞌ pa ri mac alak. Ma we na cacoj ta alak “In Riꞌin”,* riꞌ cacam alak pa ri mac alak —xchaꞌ.


Chaq'ab' k'u ri' , xq'alajisax chike pa wachik' na ketzelej ta chi pa k'o wi ri Herodes . Ruma k'u ri' , xetzelej pa kitinamit pa jun chik b'e .


Queje chi 'ana ile , man n-ta rajwaxic chiwe , xak ni'pa i ne te creyent , chom quiquil ni i c'aslemal yix .


K'a kach'a't ne ri Jesús , echiri' xk'un lo jun petinaq chirocho ri aj wach re ri sinagoga y xolu'b'i'ij che ri Jairo : — Ri mi'al la ya xkamik ; na jinta chi kutiqoj kab'ayab'a' la ri tijonel — xcha' .


Ri'at lik chachuq'ub'ej awib' cha' lik jusuk' rab'inik asilab'ik chwach ri Dios y jela' at jun aj chak na jinta k'o katk'ix che , e xaqi katzijoj chi jusuk' ri Tzij re ri Q'ijsaq .


Yix , are qui ta rason we 'o nimak tak ch'o'oj jela , we 'o nimak tak ch'o'oj jewa , mix c'achir rumal ; 'o ni u chac queje ile ca 'antajic ; xui-ri , are qui ta i tzij-le , maja na ca c'un i q'uisbal re tak i 'ij-i .


Ec'uchiri', xquibi'ij rique: —Na jinta chi uchac más e aj cojol umac, ma lic oj xojtaw re ri xubi'ij ruc' ruwa re' —xecha'.


Echiri' xopon ri Bernabé y xril ri unimal rutzil uc'u'x ri Dios cuc' ri quicojom rubi' ri Cristo, lic xqui'cot che. Y xebupixabaj conoje cha' ruc' ronoje quic'u'x caquichuk'ubej quib chwach ri Kanimajawal.


Yoj n-cakaj ta caka 'an pen chiwe che wach tak i qui cojo , man yix , jiquil chic i c'ux che i Crísto . Are i cakaj , xa quix ka to chu rikic mas i quicotemal .


Ma we k'o junoq kuch'ob'o lik k'o uwach ruma ri ku'ano yey na e ta k'u u'anom , ri' utukel kusok rib' .


Yey ximbiꞌij can chawe cabiꞌij chique ri hermanos maquiya ne quinaꞌoj puwi tak ojer tzijobal na petinak ta rucꞌ ri Dios y tak ri caquibololej quibiꞌ catiꞌ-quimam re ojertan, ma tak laꞌ cucꞌam lo sachibal naꞌoj y na catoꞌb ta che ri caraj cuꞌan ri Dios kucꞌ, yey waꞌ cuꞌana xew ruma ri cubulibal kacꞌuꞌx rucꞌ Rire.


Noꞌj we na xatuta taj, jat tanchi rucꞌ; chacꞌama cꞌu bi jun o caꞌib awachbiꞌil awucꞌ chaꞌ jelaꞌ e queb oxib che utayic saꞌ ri cabiꞌxic.✡


Yey ri Dios na xu'an ta rachi re rachb'i'il rixoq ma e xu'an rixoq re rachb'i'il rachi .


I Jesus , ronojel i c'utunic-le , xu bij chique i winak ru' tijojbal tzij ; n-ta tzij xu bij chique , we n-are ti tijojbal tzij .


Are 'uri , conojel 'is xe oc chu tz'onoxic cuybal mac che . Jun xu bij : “ Yin c'a te in lo'om juban wulew , y 'o u chac quin 'e chi rilic ; quin tz'onoj chawe ca cuy na in mac , ” xu bij .


Teʼuri i ucab chaʼaxel xcʼuli ruʼ ixok malcan. Xoʼon panok, xcam chic ire, n-ta racʼal.


I chicop chi 'o ruc'a' pacha chij , ire yatal u cho'ab chi cu ya u c'aslemal i u q'uexwach itzel chicop chi 'antalic . Te'uri , i q'uexwach-le ca ch'awic , xak cu tak qui camsaxic ni'pa i n-quiqui coj ti u 'ij i chicop chi xel li pa mar .


Ri Tito e wachb'i'il ri'in , junam oj to'b'el e alaq . Yey ri hermanos erachb'ilam b'i , echa'om lo kuma ri tinamit re ri Cristo , ma ruk' ri kib'inik kisilab'ik kiyakom uq'ij ri Cristo .


I mer, chi caka jach nubic, cu rik ni u chac chique i kachalal, wach i rajwaxic chique, xak cu rik u chac che i Dios man je qʼui quiqui tioxij che rumal.


¿Saꞌ queꞌelawi wa xubiꞌij chike: “Quintzucuj alak; pero na quinrik ta alak, ma na copon ta alak pa quineꞌcꞌola wi riꞌin”?» quechaꞌ.


E uwari'che e pacha' ri tz'ib'ital kan chupa Ruch'a'tem ri Dios : China ri karaj kuyak uq'ij , e chuq'alajisaj ri' janipa ri u'anom ri Qanimajawal Dios che rub'inik usilab'ik .


Ec'u ri takanel re ri sinagoga lic xpe royowal chirij ri Jesús ma xcunan chupa ri k'ij re uxlanibal, y xubi'ij c'u chique ri winak: —C'o wakib k'ij re chac; chupa wa' utz cape alak re cacunax bi alak, pero lic na ube taj cacunax alak chupa ri k'ij re uxlanibal —xcha'.


Xui-ri , are xc'un i awac'al-i chi to' xu sach u wach ubitak awe cu' i mal laj tak ixokib , yet xa tak u 'anic-re i me' ti'oj , xa rumal ire . ” Queje ile xu bij u c'ojol 'atz .


Are xqui ʼan ique ile, i itzel tew xu laʼ u wach chique; xu bij: —Wetaʼam u wach i Jesus, xak wetaʼam pachin i ma Páblo, xui-ri, ¿yix ix pachinok? —xu bij chique.


Jun ixok, we n-cu chʼuk ti u jolom, mas ʼutz ʼuri we tene ca cʼatzix u wi ronojel. We lic qʼuixbal che jun ixok chi ca cʼatzix u wi ronojel, we xi ʼelsam u wi ruʼ nawax, xak qʼuixbal ʼuri che we nu chʼukum ti u jolom are ca chʼaʼat pa molbalʼib.


Lic caka rayij chi i ka Kajaw Dios xak i Kajwal Jesucrísto coj qui to na chi quix ʼe ka solij.


Echiri' ri Pablo y ri Bernabé xketa'maj wa' , xeb'el b'i chiri' y xeb'ek pa ri luwar re Licaonia pa taq ri tinamit Listra y ri tinamit Derbe y pa taq ri luwar chunaqaj wa keb' tinamit .


Xo'on panok , queje ile xe'elok . 'O jun achi , ma Wan u bi , xoc che jun chakij jyub tz'inilic . Chila xe u pixbaj wi i winak , xak xu kajsaj ya piquiwi . Xu bij chique : “ Chi jalwachij i nojbal y chi tz'onoj u kajsaxic ya piwi , man i Dios cu cuy na i mac . ” ( Queje ile xu bij . )


Xui-ri , ile to' tzij , to' biaj , to' i costúmbre yix , chi yijba 'uri chiwach . Yin n-cwaj ta quin 'an juez che wib puwi ile — xu bij i gobernador chique .


Jecꞌulaꞌ xcunutaj ri quiwach. Ewi ri Jesús lic xebupixabaj, jewaꞌ xubiꞌij chique: —Lic mitzijoj waꞌ che junok —xchaꞌ.


Echiriꞌ ritzel winak na xurik ta chic suꞌanic cucꞌam upa ri Jesús, xel chiriꞌ y xroyeꞌej na cꞌu riꞌ jampalaꞌ cucꞌam tanchi upa.


Rumal-i , chaka cojo u 'ij i Dios rumal i Jesucrísto . Are ile cu q'uexelaj i chicop chi xe sujux chuwach ujer ; maka mayij 'uri u bixquil wach u 'anom chake . ¡ Chaka cojo u 'ij ru' ka chi' !


Ec'u ri Dios ri aj ya'l utzil chomal, lic chuchomaj ri binic silabic alak cha' ronoje ri c'aslemal alak ruc' ri c'u'x alak y ri cuerpo alak chajital chi utz che ronoje ri na utz taj, cha' jela' na jinta c'ana mac alak echiri' cac'un tanchi ri Kanimajawal Jesucristo.


Are xrelej u bixquil ile, xu chubaj pichʼ u cʼaxaj pulew, xu yijba pichʼ xoʼol ruʼ, y xu coj che u baʼwach i mawach.


¡Xa queb apalaj! Nabe na chawesaj lo la cheꞌ kꞌebel chupa rawach riꞌat, y jelaꞌ cat-tzuꞌn chi utz chaꞌ catoꞌ rawatz-achakꞌ che resaxic lo rucꞌaj cheꞌ cꞌo chupa ruwach rire.


Yey wa aj judi'ab' e k'o Berea na tz'apil ta ri kina'oj pacha' ri e k'o pa ri sinagoga re Tesalónica , ma xkiya kixikin che ri xtzijox chike y lik xkik'ulu . Ronoje q'ij k'ut lik kakiya kina'oj chwi Ruch'a'tem ri Dios tz'ib'ital kanoq , ma e kakaj kakimaj usuk' we qatzij janipa ri tzijom chike .


Are xe uponic , xquilo chi i abaj tz'apbal re u chi' i jul ya 'elsam chic pu q'uijibal .


N-ta co'ono caka tij i c'ax-le . Ronojel ni'pa tak ile , n-ca tiqui ta chake ; xui-ri , yoj lic coj tiqui na che u cho'ab rumal i Crísto chi lic c'ax coj u na'o .


Ri Jesús xub'i'ij chike : — ¿ Na qatzij ta neb'a la' kab'lajuj ora k'o che ri jun q'ij ? Yey e junoq kab'in paq'ij na kuchiq ta ri raqan , ma karil rub'e ruma ri q'ijsaq re ruwachulew .


Echiri' xsakiric, xoc jun sachibal na'oj chiquixo'l ri soldados. Xquijek quetucuquic ruma na queta'am taj sa' ri xu'an ri Pedro, ma na jinta chic.


Xe'el 'uri , i Jesucrísto are i 'atz laj aj cojol ka tzij chi lic cajwax te chake . Ire lic 'utz , lic ch'am , n-ta mac atzalal chirij . Ire junwi chiquiwach i ajmaquib ; 'elsam chic chiquixol , xc'am bi chicaj , y chila 'o wi ru' i Dios .


Quitzꞌibam cꞌu ri cꞌutum lo chike cuma ri raj chac ri Dios, ri xebilow chi utz ri xuꞌan ri Kanimajawal Jesucristo chwi xujek lo ruchac. Yey e rique ri xquitzijoj ri Utzilaj Tzij puwi Rire.


Echiri' xu'an tak wa', rutijo'n na xquimaj ta usuc'; c'a e xquimaj usuc' echiri' lic xyac uk'ij ri Jesús chiquiwach ruma ruc'astajibal. C'a ec'uchiri' xc'un chiquic'u'x, e janipa ri x'ani' che, ronoje wa' tz'ibital can pa Ruch'a'tem ri Dios.


Y k'isb'al k'u re , e kasachisax uwach ri kamik .


I ac'al-le chi calax na , are jun ala . Cha ya pu bi A-JESUS . Queje ni u bi ile , man que resaj u winak chupam i qui mac . ( Queje ile xu bij i ángel che . )


Je 'o jujun xe walijic y xqui bij i mentir-i chirij i Jesus :


Ma ri Juan Aj Ya'l Bautismo xk'un chiwach ralaq , xolu'k'utu' su'anik kajeqi' alaq chi jusuk' che ruwachulew , yey ralaq na xkoj ta alaq . No'j k'u raj tz'onol puaq re tojonik y rixoqib' na chom ta ri kib'inik kisilab'ik , rike xkikojo . Ek'u ralaq , tob' xil alaq wa' , na xjalk'atij ta ri na'oj alaq cha' kakoj alaq rutzij .


E junoq kub'ul uk'u'x ruk' Ruk'ajol ri Dios , ri' ukojom janipa ri uq'alajisam ri Dios puwi Ruk'ajol . No'j ri na kukoj ta ri kub'i'ij ri Dios , e pacha' ku'an aj raq'ul che ri Dios , ma na kukoj ta ri uq'alajisam ri Dios puwi Ruk'ajol .


Ire chi xix u siqʼuij ruʼ, lic re wi cu ya i ʼutz chique i je re ire; ire ʼut coʼon na ronojel niʼpa ile.


Y Rire e Q'ijsaq kuq'alajisaj ri b'e re ri Dios chike konoje taq ruk'iyal kiwach ri tikawex che ruwachulew , yey ruma Rire kayak uq'ij ri tinamit la Israel » xcha' .


Ek'uchiri' xekik'am loq , xekiya chikiwach ri uchapom wi rib' ri q'atb'al tzij . Ek'u ri kajawal raj chakunel pa Rocho Dios xutz'onoj chike rutaqo'n ri Jesús :


Ecꞌuchiriꞌ xuto catajin quicꞌowic uqꞌuiyal winak, xutzꞌonobej: —¿Saꞌ laꞌ la catajin ricꞌowic? —xchaꞌ.


Xec'un c'u lo jujun alabo, xquipis rucuerpo, xquic'am bi y xe'quimuku'.


Xak cha tz'ibaj i tzij-i che i aj c'amol u tzam i jutzobaj re i Dios chila pa tinimit Esmírna ; cha bij chique : “ Iri are u tzij i jun chi are u xebal ronojel ni'pa i 'olic , xak are i q'uisbal-re ; i jun chi xcamic , y xak xc'un chic sak chuwach .


Péro yoj n-oj ta cachiʼil ique chi que tzalij chiquij; n-oj ta queje pacha ique chi ca sachsax qui wach. Yoj oj cachiʼil i juban chi qui cubam qui cʼux che i Kajwal, rumal-i coj ʼel na chi sak junam cuʼ.


Xeb'unab'esaj b'i rutijo'n chwach Rire . Rike xeb'ek y xeb'ok chupa jun aldea ke ri aj Samaria cha' kakitzukuj pa kakanaj wi ri Jesús chiri' .


I ati Erodiys tzel cril i ma Wan . Craj cu camsaj , xui-ri n-cu rik taj wach u 'anic cu 'an che ,


Chila' Antioquía chiquixo'libal ri quicojom rubi' ri Cristo, e c'o ek'alajisay runa'oj ri Dios y e c'utunel re Rutzij. Wa' e: ri Bernabé, ri Simón ri cabi'x k'ek che, ri Lucio aj Cirene, ri Manaén ri xq'uiyisax pa rocho ri Herodes ri rey re Galilea y ri Saulo.


Echiri' ri Jesús k'o chi b'e , xok chupa jun aldea . Chiri' k'o jun ixoq Marta rub'i' y rire xuk'ul ri Jesús chirocho .


Chupa wa' wa c'ul e c'o ronoje quiwachlibal awaj: wa' e ri c'o cajib cakan, ri quecharar pulew yey ri quexiq'uic' che ruwa caj.


Ri ꞌana alak e lokꞌoj alak ukꞌij ri Cristo chupa ri animaꞌ alak, ma Rire e Kajawal. Xaki yijbaꞌ ib alak che ucꞌulic uwach tak ri tzꞌonobal caꞌan che alak puwi ri cubul pan cꞌuꞌx alak che; yey ꞌana alak waꞌ rucꞌ uchꞌutiꞌnal cꞌuꞌx alak y xiꞌin ib alak chwach ri Dios.


Chila xe qʼuiji wi cʼa are xcam i mam Heródes. Queje ile xeʼelok xak jun ruʼ pacha u bim can i Kajwal; man i ajbil u tzij i Dios u tzʼibam can i tzij-i chi u bim i Kajwal: “Pa Egípto quin siqʼuij wi in Cʼojol.” (Queje ile tzʼibtal canok.)


Xui-ri, i je aj ʼanol n-ʼus taj, i je aj tʼoronel, xa mas quiqui cowirsaj u ʼonquil i mal; que qui tʼor na mas i winak, xak que tʼortaj na ique mísmo.


Na ruk' ta k'u ri' , kan'ano janipa ri kinutaq ri Nuqaw che u'anik , cha' jela' ri winaq che ruwachulew kaketa'maj ri'in lik k'ax kanna' ri Nuqaw . » Chixyaktajoq ; jo' , chojel b'i wara .


Are ʼuri i winak xqui bij che: —Yoj ka tom chic wach cu bij i tzij chupam u wuj i Dios; cu bij chi Crísto, n-tu qʼuisic u cʼaslemal. ¿Wach u chac ʼuri ca bij yet chi cat yactaj ʼanok (cat camsax chuwach cruz), we yet at i Achi aj Chicaj? ¿Pachin ʼuri i Achi aj Chicaj-le? —xqui bij che.


I u wach qui cʼux, chʼuktal ruʼ pacha chʼichʼ. Are que rupupic, nim u chʼawbal i qui xicʼ, pacha u chʼawbal u qʼuial caway ruʼ qui careta are que ʼe paʼanem pa chʼoʼoj.


Kaqachajij k'u qib' chi utz che ri kaqa'ano cha' na oj ta latz'anel chike jujun chik y jela' na jinta junoq kak'aqaw b'i uq'ij ruchak ri Dios kaqa'ano .


Je tanchi wa' xub'i'ij ri ángel chwe : « Mawewaj taq ri q'alajisanik tz'ib'ital chupa wa libro , ma xa naqaj chi k'o wi lo ruq'ijol cha' ku'ana taq wa' .


Y xepe k'u che ronoje ruwachulew y xkisut rij ri tinamit lik k'ax kuna' ri Dios , wa' e luwar pa kimolom wi kib' ri lik kiya'om kib' puq'ab' Rire . Pero ri Dios xutaq lo aq' chikaj pakiwi ri eyaktajinaq chirij rutinamit , y xeb'uporoj k'u konoje .


Ix wachalal, are in ʼo wi chila iwuʼ, are xin paxsaj i sak laj tzij re i Dios chiwe, n-ta xak chomik tak tzij, chomik tak nojbal xin bij chiwe.


Are ʼuri i Jesus xchʼawic; xu tzʼonoj chique i winak: —¿Wuchac xix cʼun yix ruʼ i chʼichʼ, ruʼ i cheʼ, qui cʼambej bi we, pacha qui ʼan che jun iliʼom?


Niʼpa i que oʼic, chiqui ʼana pacha n-ti qui bis; xak niʼpa i que quicotic, miqui ya qui cʼux xui che i quicotemal; xak niʼpa i quiqui loʼ ubitak-que, miqui chʼob xui loʼoj.


Jec'ula' e caquekelej ri k'atbal tzij paquiwi' ruma na xqui'an taj janipa ri quibi'im caqui'ano.


Xoʼon panok, ʼo jujun aj Fariséo winak cucʼam quib cuʼ juban aj Saducéo xe upon ruʼ i Jesus. Cacaj ique quiqui cʼam u pam i Jesus, rumal-i xqui bij che chi cu cʼut jun milágro chique, cʼutbal-re chi Dios ʼo ruʼ.


»Ri'in na e ta cantzucuj ri yacbal nuk'ij caqui'an ri winak.


Je 'o i winak cacaj quix qui t'oro , rumal-i in tz'ibam iri chiwe .


China c'u ri c'o utanibal che utayic, ¡chuta c'u ri'! —xcha chique.


K'ola k'u ri' ri k'axna'b'al k'u'xaj iwuk' jela' pacha' ri Qaqaw Dios lik k'o k'axna'b'al uk'u'x .


Yey wa q'atb'al tzij e lik taqal chike ri kitaqem taq ri rayib'al re ri kiti'jil , ri b'enaq kik'u'x che u'anik ri ch'ulilaj mak , ri na kakiya ta kib' kataqan junoq pakiwi' , ri na kek'ix ta che u'anik janipa ri kakaj rike , ri e titz'itaq , ri na kakixi'ij tane kib' kech'a't ruk' itzel ch'a'tem chikij taq ri k'o kiwach y k'o kichuq'ab' pakiwi' .


Lik k'u keb'anik xeb'ek y xe'kiriqa ri María , ri José yey ri ralko ak'a kotz'ol chupa ri kanawa re kiwa'b'al chikop .


Are ya coc aʼab, i u tijoxelab xe tejeb pan ruʼ y xqui bij che: —Ya xkaj i ʼij; i waral-i n-ta winak jekel chi. Che a ʼijla bi i winak; cha ya chique que ʼe pa tak aldéa chu loʼic wach i quiqui tijo —xqui bij.


N-tu chac caka 'an pacha xo'on i mam Moises ujer ; ire xu ch'uk u palaj ru' jun c'ul man n-craj taj we ca 'iltaj cumal i aj Israel are ca chup u chomal i Dios che . Man i chomal-le , n-naj taj cu ch'ijo .


Katzij 'o jujun chiwe quiqui jec' na quib chixol , man ca 'alijin na pachin chiwe lic je re i Crísto , péro n-are ta ile quin tijin chu bixquil .


Man we qui cʼulaj iwuʼ, queʼelok ix rachiʼil ire che i n-ʼus taj chi ca tijin chu ʼonquil.


Xo'on panok , are xoj 'e chic pa quiqui mol wi quib i winak chu tz'onoxic che i Dios , xka c'ulaj jun ali chi 'o itzel tew che . Rumal i itzel tew-le , i ali ca nanic . Je 'o u patron , péro n-quiqui toj taj , tupu q'ui i mer quiqui ch'ac chirij , rumal u nanic .


Ec'u raj judi'ab xcaj tanchic caquichapo, pero na xquichap taj ma ri Jesús xel bi chiquixo'l.


Ma'an chi e alak pacha' ri caqui'an ri winak re ruwachulew wak'ij ora. E ya'a alak luwar che ri Dios cujalc'atij ri na'oj alak y cu'an c'ac' che ronoje ri binic silabic alak. Jela' c'u ri' queta'maj alak y ca'an alak janipa ri utz caraj ri Dios che alak; wa' e ri lic cuc'ul uc'u'x Rire y e ri lic jusuc' chwach.


Xeboc cꞌu pa ri tinamit Capernaúm. Y chupa ri kꞌij re uxlanibal ri Jesús xoc pa ri sinagoga y xujek cacꞌutunic.


We xi riko pa i quix cʼulax wi, chila chix canaj wi cʼa quix el na chila.


Tec'uchiri', xupaj runajtijil ri rakan ri tapia; sesenta y cinco metros c'o che. Ri pajabal xuchapabej wa ángel e junam ruc' ri caquichapabej ri ticawex.


Ec'uchiri', ruc' ruk'ab xebuc'ut rutijo'n y xubi'ij: —Wa e c'o wara e nuchu y e tak nuchak' ri'.


Tecꞌuchiriꞌ ri Jesús xubiꞌij che raj cꞌutunel: —Chiwach rilal, ¿china chique wa oxib achijab xuꞌan ratz-uchakꞌ rachi xchapataj cuma relekꞌomab pa be? —xchaꞌ.


Ri Dios , ri aj ya'l utzil chomal , xuk'astajisaj lo ri Qanimajawal Jesucristo chikixo'l ri ekaminaq . Y ri Cristo e ri Nimalaj Aj Chajinel ke rutinamit ri Dios ; yey ruk' rukik'el Rire , xujikib'a' uwach ri k'ak' tzij na jinta utaqexik .


Xui-ri, ʼutz xi ʼan yix are xiwil toʼbal in wach y xin i to che, wach i rajwaxic chwe.


Jek'uri'la' , china ri lik kok il che ruk'aslem che ruwachulew , ri' e kujam ri k'aslemal chila' chikaj ; no'j china ri na kok ta il che ruk'aslem wara che ruwachulew , ri' na kujam ta k'u ri chomilaj uk'aslemal na jinta utaqexik chila' chikaj .


»¿Su'chac quibi'ij chwe “Kajawal, Kajawal”, yey na qui'an ta ri cambi'ij chiwe?


Xquibiꞌij cꞌu riꞌ: «¿Na e ta neba Jesús waꞌ, rucꞌajol ri José? Riꞌoj ketaꞌam uwach rukaw y ketaꞌam uwach ruchu. ¿Suꞌchac cꞌu riꞌ cubiꞌij petinak chilaꞌ chicaj?» xechaꞌ.


Xubi'ij c'u ri Ananías che ri Kanimajawal: —Wajawal, lic nutom ronoje ri na utz taj u'anom wa' wa'chi chique ri quicojom ri bi' la chila' Jerusalem.


¿ Na e ta neb'a uk'ajol wa' ri jun carpintero yey ralab' ri María ? ¿ Na e ta neb'a katzixel ri Jacobo , ri José , ri Simón y ri Judas ?


Ec'uchiri', xquita rukul ri Dios chupa ri sutz', jewa' cubi'ij: «E Nuc'ajol wa' ri lic c'ax canna'o; e chita utzij Rire» cacha'.


Xew c'u lic 'ana alak ronoje chi utz y chuchola'j e chirij ri takalic ca'anic.


»Chatz'ibaj pan wa' che ri aj c'amal wach re riglesia c'o Sardis: Ri Jun c'o ri wukub uwach Uxlabixel re ri Dios ruc' y c'o ri wukub ch'umil ruc', jewa' cubi'ij chiwe: Ri'in lic weta'am ronoje ri qui'ano. Cabi'x ne chiwe “ix c'aslic”, pero na katzij taj ma ri'ix ix caminak chwach ri Dios.


Xa naqaj chi k'o wi lo ri nimaq'ij echiri' katij ri pam na jinta levadura che .


Chi bij iri che i ma Arquípo : “ Cha q'uisa u 'anic ronojel i chac u yom i Kajwal pa'ab . ” Queje ile cwaj qui bij che .


»Nubi'im wa' chiwe ruc' c'ambal na'oj; no'j copon c'u ri k'ij echiri' na cajawax ta chic quinch'a't iwuc' ruc' c'ambal na'oj, ma ri' lic k'alaj chiwach ri'ix janipa ri cambi'ij chiwe chwi ri Nukaw.


We cꞌo junok che alak cutij cꞌax, lic qꞌuixbal uwach we waꞌ e ruma camisanel o elekꞌom o ruma uꞌanom ri na utz taj che junok o ruma uminom rib chupa ri na jinta re che.


Más utz cꞌu riꞌ chique tamaji xquetaꞌmaj ri be re ri jusucꞌ binic chwa ri caquesaj quib che ri Santowilaj Tzij Pixab re ri Dios, ri xyaꞌtaj chique.


Conojel 'is que siq'uinic . Are 'uri xe taq'ui 'an jujun aj tijonel re i ujer 'atbal tzij chi je re i partído Fariséo . Cacaj quiqui ya qui wach ru' i ma Páblo , rumal-i xqui bij : — I achi-ri n-ta jun u mac u 'anom . Y n-xui ta la ile , mokxa 'ijlam rumal jun ángel , o pent jun chic aj takon re i Dios chi n-ca 'iltaj tu wach . Y we katzij ile , maka 'an ch'o'oj 'uri chirij i Dios — xqui bij .


I achiab chi je aj chajal re i Jesus, xqui yoʼya y xqui chʼayo.


Are xtzʼakat u ʼij i ixok Mariy, xe ʼe pa Jerusalen, quiqui ʼanbej rawasil re u walijic, pacha cu bij i ujer ʼatbal tzij re i mam Moises. Xe ʼe chu jachic i acʼal che i Kajwal Dios.


E cꞌuna chacꞌuꞌx ronoje ri xricꞌowibej ri Kanimajawal Jesucristo, ri xupetebej lo che ri rey David y ri xcꞌastaj lo chiquixoꞌl tak ri ecaminak jelaꞌ pachaꞌ ri cubiꞌij ri Utzilaj Tzij cantzijoj riꞌin.


I tobal-que chi a yijbam , que'el chique i ne te aj Israel winak pacha sak petnak piquiwi . Y yoj , chi oj aj Israel , oj a winak yet , cocsax ni ka 'ij rumal wach a 'anom . ( Queje ile xu bij i mam Simeon . )


Ek'u ri taqal che ka'an alaq wo'ora e kuyu alaq umak y b'ochi'ij alaq uk'u'x cha' jela' na kasach ta ruma runimal ub'is .


Te'uri xe 'e chuwi jyub Olívos i Jesus xcubi chila . Are 'uri i u tijoxelab xe tejeb pan ru' . Xe oc chu tz'onoxic che , ali'al : — Cakaj caketamaj umpa ca 'ani ile chi xa bij . ¿ Wach cakilo are ya cat c'unic ? ¿ Wach cakilo are ya ca c'un i q'uisbal re tak i 'ij-i ? — xe cha che .


Man ile n-coc ta pa ranima . Xa che u pam ca 'e wi , xa quic'awic y quel tan chic — xu bij i Jesus chique . Queje ile xu sakij chique chi ronojel ni'pa i u yijbam i Dios chi tzukbal-ke 'is 'utz , n-ta rawasil che .


Cachꞌamix cꞌu riꞌ, cajichꞌ upa, cachubaxic y cacamisaxic. Noꞌj churox kꞌij cacꞌastaj bi chiquixoꞌl ri ecaminak —xchaꞌ.


Yey raj judiꞌab e cꞌo chiriꞌ xquijiquibaꞌ uwach che ri takanel: «Lic katzij; e uꞌanom janipa ri biꞌtal chirij» xechaꞌ.


Chirij chuwach i cubibal-le , xwil veinticuátro qui cubibal 'atol tzij . Che tak i cubibal-le , je cul je veinticuátro nimak tak winak , sak qui 'u' , xak 'o i qui coron che i qui jolom , lic óro .


Echiri' ri Q'apoj B'exex xuloch'ij ruwuq sello nak'al che ri jub'otaj wuj , laj juna mey ora lik xtz'intz'ot chila' chikaj , na jinta chi k'o xtatajik .


Yey jiꞌcꞌama lo ri mekꞌ lic tiꞌoꞌjirisam y chicamisaj. Katija cꞌu riꞌ, chojquiꞌcotok y kaꞌana nimakꞌij,


Are 'uri xu bij i ma Pédro : — We conojel 'is cat co'taj canok , yin 'ut n-cat wo'taj taj — xu bij .


Ma e ne rique caquitzijoj ri utzilaj kacꞌulic xꞌan ralak yey suꞌanic xokꞌotaj can alak ri quilokꞌnimaxic tak ri tiox chaꞌ e calokꞌnimaj alak ri Jun pakatzij wi e Dios cꞌaslic.


Ec'u ri Kanimajawal xubi'ij: —¡Simón, Simón, chatape'! E ri Satanás utz'onom che ri Dios cha' caya'taj che cuc'am ipa ri'ix. Quixuyiquiya' c'u ri' jela' pacha' ca'an che ri trigo echiri' capu' uwach.


Mi ya i c'ux chu ch'aquic i wa chi xa ca q'uisic ; are chi ya i c'ux chu ch'aquic i wa chi n-ca q'uis taj ; chi ch'aca i wa chi cu ya i c'aslemal chi n-ca q'uis ta chic . I wa-le chi quin bij chiwe , ca ya' chiwe wumal yin chi in Achi aj Chicaj . Quin tiqui chu ya'ic chiwe man i Dios , chi i Ta Chicaj , u c'utum chi u yom pin'ab quin 'an ile — xu bij i Jesus chique .


I Dios xu bij che: Yet at in Cʼojol; woʼor in yom a cʼaslemal. Queje ile xu bij che u Cʼojol, péro mi ta julaj u bim ile chique i ángel. Xak xu bij i Dios i tzij-i: Quin ʼan che wib in u Kajaw ire; ire are ni in Cʼojol. (Queje ile tzʼibtal canok.)


ma e ralak ri alak kacarta, alak c'utubal re ri kachac ka'anom. Lic tz'ibital c'u pa kanima' janipa ri u'anom ri Dios uc' alak kuma ri'oj, yey wa chac lic cak'alajin chiquiwach conoje ri ticawex ruma ri c'ac' binic silabic alak.


Ri Jesús xucꞌul uwach: —¿Cꞌo nawi junok che alak we pa ri kꞌij re uxlanibal tzakinak juna ubexex pa siwan, na queꞌresaj tulok?


Chi ʼana ile, man i achiab je qui wi qui jolom i quixokil, xak jun ruʼ pacha i Crísto, qui wi qui jolom i jutzobaj re i Dios. N-xui ta qui wi qui jolom, xak Tolque i jutzobaj-le chi je u chʼacul.


E uwari'che we xinopon chila', canch'a'bej upa ruma tak ri rak'ubal uyacom chikij. Yey na xew ta wa', ma na caraj taj quebuc'ul ri hermanos quepe naj y quebuk'atej ne ri hermanos cacaj quequic'ulu. Ec'u ri quec'uluw que queberesaj bi chiquixo'l ri tinamit re ri Cristo.


We ta queje ile, niʼpa ʼuri i ka bim chiwe chirij i Dios, queʼelok xa tʼorbal tzij, man ka bim chic chiwe chi Dios xu cʼunsaj sak chuwach i Crísto. We n-katzij taj chi i camnak ca cʼunsax chic sak chiquiwach, xak queje ʼuri i Jesucrísto, n-xcʼunsax tene sak-i chuwach.


Tecꞌuchiriꞌ, xyactaj jun chic rey chiriꞌ Egipto; ecꞌu rire na xretaꞌmaj ta uwach ri José.‡


We ecꞌu cakaꞌan waꞌ, cakꞌalajinic oj re ri Kꞌijsak yey cakanaꞌ cꞌu riꞌ lic utz kaꞌanom chwach ri Dios.


E ralak k'atom alak tzij paquiwi ri na emacuninak ta chi'ij alak yey e ne ralak camisayom alak que. Yey rique na caquich'ij taj caquito'bej quib chiwach alak.


Rire lic caraj chic caril wach onoje alak, ma xretaꞌmaj tom chi alak echiriꞌ lic xuchap yabil. Lic cꞌu cubisoj waꞌ, ma laj paxinak cꞌuꞌx alak che ri xucꞌulumaj.


Yaꞌa alak rutzil wach alak chiwach alak rucꞌ jun sakil tzꞌubuj chiꞌaj,* cꞌutubal re cꞌax canaꞌ ib alak. Cꞌola utzil chomal chixoꞌl alak, ri cꞌo alak pukꞌab ri Kanimajawal Jesucristo. Amén.


Ec'u benak k'ij ri' echiri' raj judi'ab caquiyijba' pan janipa ri cajawax chique pa ri k'ij re uxlanibal, y wa' ya copon ru orayil.


Che ri qꞌuisbal re ri nimalaj nimakꞌij, ri Jesús xtaqꞌuiꞌ chiquiwach ri winak y co xsiqꞌuin che ubiꞌxiquil: «We cꞌo junok catzajin uchiꞌ, petok y chutija re ri yaꞌ cꞌo wucꞌ,


Ri rey Herodes xucoj cꞌu jun kꞌij chique re caquimol quib. Laꞌ la jun kꞌij xuwik rib rucꞌ chomilaj cꞌul qꞌui rajil, xtzꞌuyiꞌ pa ri kꞌatbal tzij y xuya cꞌu jujun uchꞌaꞌtem chiquiwach ri tinamit.


jewaꞌ xubiꞌij chique: «Jix pa raldea cꞌo pan chikawach. Y echiriꞌ quixoc chupa, quiꞌrika jun kꞌapoj buru yukulic. Waꞌ na jinta junok cojoyom re. Chiquiraꞌ y chicꞌamaꞌ lok.


Ruma k'u la' , rike xek'un ruk' ri Jesús y lik xeb'elaj che cha' kakanaj kuk' . Ewi Rire keb' q'ij xkanaj kan kuk' .


Yey je tanchi waꞌ xubiꞌij: Riꞌat na jinta utakexic catcꞌojiꞌic at waj chac, ri catchꞌaw paquiwi ri ticawex chinuwach Riꞌin jelaꞌ pachaꞌ ri Melquisedec✡ Sal. 110:4 xchaꞌ.


I ma Pédro xnajtin jubiʼ che i tinimit-le. Xqʼuiji pa rachoch jun aj tucul tzʼum, ma Simon u bi.


Xak queje xoʼon paʼij, xak queje xoʼon a las tres re u kajbal ʼij.


Yin in a-Páblo chi quin tzʼibaj bi i wuj-i chawe yet a-Títo; in rajchac i Dios, xak in rapóstol i Jesucrísto. In u takom chique i je chatal rumal i Dios, man que in to chu cubaxic qui cʼux che i Kajwal, xak que in to chi retamaxic i sak laj tzij re i ka cojonic che i Dios.


Echiri' xril wa' ri fariseo , lik xkam ranima' che ma na xuch'aj ta nab'e ruq'ab' jela' pacha' kaki'an che ri kijosq'ikil ri fariseos .


ma ri Herodes cuxi'ij ne rib chwach ri Juan. Yey utakom ne uchajixic cha' na jinta cuc'ulumaj, ma reta'am ri Juan e jun achi lic jusuc' y lic uya'om rib puk'ab ri Dios. Echiri' ri Herodes cuta ruc'utunic ri Juan, tob na cumaj ta usuc', lic cacha uc'u'x che utayic.


Ri Jesús xuc'ul uwach: —Conoje ri quetijow re wa' wa ya', catzajin tanchi quichi'.


Canc'ut c'u ri' chiwach alak ri catz'onoj alak, wa' e ri c'utubal re we pakatzij wi ri nutzij ri'in e utzij ri Cristo. Ma Rire na cuxi'ij ta rib yey lic c'o uchuk'ab re cusuc'upij ri binic silabic alak.


Na cakabi'ij ta wa' che alak re yacbal kak'ij. Ma e cakaj cakato' alak che reta'maxic sa' ri caka'ano cha' jela' lic caqui'cot alak chike. Jec'ula' c'o cac'ulubej wi alak uwach chique ri xew queboc il che tak ri quilitajic pero na queboc ta il che ri c'o pa ranima' junok.


Pero ri Pedro xuyako y xub'i'ij che : — Yaktaja la , ma ri'in xa in jun achi pacha' rilal — xcha' .


Te'uri xu bij chique u tijoxelab mi jun quiqui lap wi , we are ire i Tolque chi coy'em .


rumal-i moj waric pacha quiqui 'an i to' winak . Are , choj c'asc'atok , xak cha c'asc'at i ka nojbal .


Conojel lic xqui bisoj, y xe oc chu bixquil u ʼij i Dios. Lic je ocnak ʼil, xqui bij: “I kilom woʼor, lic jun milágro,” xe cha.


¿N-iwetaʼam ta ba-ri: are xkajsax ya pakawi, xoj ʼelok ʼo re i Jesucrísto chake? Y we ʼo re ire chake, xeʼel ʼuri junam xoj cam ruʼ.


Ek'u ri Dios mismo ri xya'w wa chak chiqe , uya'om qana'oj y qachuq'ab' re kaqaq'alajisaj chi utz ri k'ak' tzij ku'an Rire kuk' ri tikawex . Yey na ku'an ta wa' ruma qataqem taqanik , ma e ruma ri ku'an ri Ruxlab'ixel ri Dios pa qanima' . Ma ri taqanik kuk'am lo q'atb'al tzij re kamik paqawi' , no'j ri kuya ri Ruxlab'ixel ri Dios chiqe e k'aslemal .


Echiriꞌ xebopon Jerusalem, xebakꞌan chicaj pa ri caleꞌ ja pa ejekel wi ri Pedro, ri Jacobo, ri Juan, ri Andrés, ri Felipe, ri Tomás, ri Bartolomé, ri Mateo, ri Jacobo rucꞌajol ri Alfeo; ri Simón ri cabiꞌx “ri Zelote” che y ri Judas ruchakꞌ ri Jacobo.


Jec'ula' we c'o juna ticawex cuya rib puk'ab ri Kanimajawal, cu'an xa jun uc'u'x ruc'.


¡Chixwa'lijok! ¡Jo'! Chiwila', ma ri cac'ayin we ri'in e la' xc'unic —xcha'.


E uwariꞌche tzꞌakatisaj co alak uwach ri nuquiꞌcotemal rucꞌ waꞌ: Chuꞌana xa jun cꞌuꞌx alak, xa jun ri rutzil cꞌuꞌx alak y xa jun ri naꞌoj alak chiwach alak.


Lic e q'ui ri e aj socoso'nel ebenak pa tak tinamit che ruwachulew, rique caquibi'ij: «Na katzij taj ri Kanimajawal Jesucristo e Rucha'o'n lo ri Dios yey xu'an achi echiri' xc'un che ruwachulew» quecha'. Janipa ri jewa' caquibi'ij, e socoso'nel y eyactajinak chirij ri Cristo.


Te'uri ire cu c'ut jun nim laj cuárto chiwe , c'a pu caleja , yij chic ; chila chi yijba wi ka wa'im yoj — xu bij i Jesus chique .


Rumal-i , i Jesus n-xmalcat ta chic chiquiwach u q'uial aj Israel winak chila pa Judéa , xui-ri xa 'e che jun aldéa chi 'o chu chi' i chakij jyub pa n-ta wi winak . I aldéa-le , Efrain u bi . Chila xcanaj wi cu' u tijoxelab .


¿Na eta'am ta neba alak, ri cuerpo alak e rocho ri Ruxlabixel ri Dios? Ma ri Dios uya'om ri Santowilaj Ruxlabixel che alak cha' cajeki' pa anima' alak. Y ruma c'u la', na alak ta chi rajaw ri c'aslemal alak.


¿C'amaja' neba quimaj usuc'? ¿Na cac'un ta neba chic'u'x echiri' xebenutzuk ri wo'ob mil chi achijab ruc' wo'ob pam y janipa lo chacach xinojisaj ruc' ri quikax?


Ma taq la' la q'ij re unimal k'axk'olil , na u'anom ta k'ana julajoq chwi lo echiri' ri Dios xu'an ruwachulew y na ku'ana ta chi ne k'ana julajoq .


Ek'u ri Jesús xe'ek tanchik , xu'ana orar , yey e xutz'onoj che ri Dios ri ujeqom chi lo utz'onoxik nab'e .


Yey ruma cꞌu ri yaꞌ re ri nimalaj jab xutak lo ri Dios, xsach quiwach tak ri winak re ojertan y xjalcꞌatix uwach ruwachulew.


Yin in a-Santiágo chi quin tzʼibaj i wuj-i; in rajchac i Dios xak i Kajwal Jesucrísto; lic in yom wib piquiʼab. Woʼor quin ya rutzil i wach ix cablajuj tzobajil aj Israel winak chi ix jachernak bi chuwach i jyub taʼaj.


Rique e xquibiꞌij janipa ri biꞌim bi chique ruma ri Jesús; ewi xyaꞌ lo chique xquiquir lok.


Echiriꞌ catajin bi quelic ri queb achijab xcunutaj ri quiwach, ri winak xquicꞌam lo chwach ri Jesús jun achi meꞌt cꞌo pukꞌab jun itzel uxlabixel.


» Kanya wa jun k'ak' taqanik chiwe : E lik k'ax china'a iwib' chiwach . Jela' pacha' ri'in lik k'ax kixinna'o , jek'ula' lik k'ax china'a iwib' ri'ix chiwach .


Ma na jinta jun chic iliyom uwach ri Kakaw Dios; xew ri jun petinak ruc' ri Dios, e iliyom uwach.


I Dios , are cu ya i u Tewal chiwe , are xak cu 'an nimak tak 'anic chiwe , ¿ wach rumal cu 'an ile chiwe ? ¿ Xataba cu 'ano xa rumal quix tijin chu 'anic pacha cu bij i ujer 'atbal tzij ? N-are taj . Ire cu 'an i 'utz-le chiwe xa rumal xi cuba i c'ux che i Jesucrísto are xi ta u tzijol .


“I Kajwal Dios cu ya na jun wacʼal chwe. Queje xu ʼan ni ile chwe tobal we. Xresaj in qʼuix chiquiwach i winak,” xu bij.


Y chiri' k'u ri' kakitzijoj ri Utzilaj Tzij .


Chix cʼascʼat na pi cʼux, lic chi jicba iwib chuwach i Dios, chi cowij i cʼux chupam u chac i Kajwal, co chix tacʼalok.


Xpe k'u lo ri jab' , xenimar taq ri nimaya' , xpe lo unimal kaqjiq' y xumach' rib' che ri ja . Ek'u ri' ri ja xwuluwub' b'i y xsach uwach » xcha' .


Ruma c'u la', ri Dios xerok'otaj can chupa ri quirayibal lic q'uixbal uwach. Xu'ana nenare' ri ixokib xquijalc'atij rusuc' ri quirayibal cuc' ri cachijilal y e xqui'an ri na usuc' taj, ma xquijek caquirayij quib chiquiwach e ixokib.


Na xquitzelej tane quitzij che tak ri camic qui'anom, che tak ri itz qui'anom, che tak ri caquetz'abej uwa quik'ij cuc' jujun chic na quic'ulel taj y che tak relek' qui'anom.


» Ralaq , echiri' kab'i'ij alaq sa' ri kach'ob' alaq puwi junoq , ka'an alaq wa' xa ruk' ri na'oj re ruwachulew . No'j ri'in na je ta la' kan'ano .


Ek'uchiri' , ri Jesús xub'i'ij chike ri winaq y chike rutijo'n :


Ek'uchiri' , ri Qanimajawal xtzu'n lo chirij y e xutzu' lo uwach ri Pedro . Ek'u ri Pedro xk'un chuk'u'x sa' rub'i'im kan ri Qanimajawal che : « K'amaja' ne kab'ixon ri teren , ri'at oxlaj chik ab'i'im na aweta'am ta nuwach . »


Xu rik i 'ij , i Dios xu tak li jun u takon , jun achi , ma Wan u bi .


Echiriꞌ xquiqꞌuis ri oración y ayuno, xquiya ri quikꞌab paquiwi rique y xequitak cꞌu bi.


Cakaj cꞌut, hermanos, quetaꞌmaj alak janipa chi cꞌaxcꞌobic xkicꞌowibej chilaꞌ Asia. Ruma wa unimal cꞌaxcꞌobic xpe pakawiꞌ, xkanaꞌo na jinta chi kachukꞌab che uchꞌijic waꞌ y xkachꞌob nenareꞌ na jinta chi pa sak cojcꞌasiꞌic.


Quin tz'onoj chawe , Ta , chi conojel ique xak junam ni qui wach . Xak quin tz'onoj chawe chi ique , junam ni qui wach ku' yoj , pacha yet wu' yin , xak jun ka wach awu' yet . Queje ile , i winak chuwach i jyub ta'aj quiqui coj na chi yet xin a tak lok .


Are 'uri xu bij pan chique : — Achiab , ¿ n-ta car i rikom ? — xcha . Ique xqui bij li che : — Mi xa ta jun .


Jewa' xub'i'ij k'u ri ángel chwe : « E taq wa' wa ch'a'tem lik are' y lik qatzij . Y ri Dios Qajawxel , ri kaya'w kich'a'tem ri ketzijon re Rutzij , utaqom lo ru ángel cha' kuq'alajisaj chike ri e aj chak re Rire janipa taq ri katajin loq » xcha' .


I winak xa xqui tzeʼej che, man quetaʼam ique chi camnak chic.


Xu bij chique: —Yix xi cʼam li achi-ri chinwach y xi bij chwe chi xa que u tun i winak, xi bij. Lic chiwach yix, xin taqʼui na pa rakan, y n-in rikom tu mac pacha u mac i cojom yix.


Xak chi tz'onoj che i Dios pinwi yin , chi cu ya ni u tzij chwe are quin oc chu bixquil chique i winak wach u ch'obom ire ; xak chin u to na chi 'o ni u cowil in c'ux chu bixquil wach i mer usuc' i 'utz laj tzij re i 'elbal chi sak .


¿ Wach caka bij 'ut ? ¿ Xataba n-caka mayij ti macunic , man queje ile ca 'alijin mas i utzil chomal re i Dios chake ?


N-ca sach ta chin c'ux wach o'ej a 'anom , y lic cwaj rilic tan chic a wach , man quin quicot na mas 'uri .


Ek'uchiri' , rutijo'n ri Juan Aj Ya'l Bautismo xeqib' ruk' ri Jesús y xkitz'onoj che : — ¿ Su'chak ri'oj y ri fariseos lik kaqa'an ayuno yey ri tijo'n rilal na kaki'an taj ? — xecha' .


Ri Dios , ri kuya chiqe kakub'i' pan qak'u'x ruk' Rire , chunojisaj ri anima' alaq che ronoje ki'kotemal y utzil chomal ruma kub'ul k'u'x alaq ruk' Rire , cha' jela' lik kanimar k'u'x alaq che ri oye'em alaq ruma ruchuq'ab' ri Santowilaj Ruxlab'ixel ri Dios .


Cꞌo cꞌu jun achi pa cárcel lic etaꞌmatal uwach, Barrabás rubiꞌ.


Ecꞌuchiriꞌ, conoje xquijek quesiqꞌuin tanchic: —¡Mayolopij bi la ri Jesús! ¡E yolopij bi la ri Barrabás! —xechaꞌ. Yey ri Barrabás e jun achi elekꞌom.


Wo'or , ni'pa ile , i Dios u yom chake yoj chi caka ta u be rumal u Tewal . I u Tewal i Dios 'is reta'am ronojel , reta'am wach u ch'obom i Dios chi c'ax i retamaxic usuc' cumal i winak .


» Echiri' kixch'a't ruk' ri Dios , mi'an iwe'ix pacha' ri kaki'an ri xa keb' kipalaj . Ma rike lik kuk'ul kik'u'x ri kakib'ololej oración e la' e tak'al pa taq sinagogas y pa taq jachb'al b'e cha' jela' keb'ilitaj kuma ri tikawex . No'j ri'in paqatzij wi kamb'i'ij chiwe : Ruk' k'u wa yakb'al kiq'ij , ya e la' xkik'ul ri rajil uk'axel ri xki'ano .


Xojnajtir chiri' jujun q'ij . Echiri' oj k'o chiri' , xk'un jun q'alajisanel re ri Dios , Ágabo rub'i' , petinaq Judea .


Yey ri q'atb'al tzij ku'an ri Dios e ruma wa' : Ri Q'ijsaq re ri Dios xk'un che ruwachulew , pero taq ri tikawex e más xuk'ul kik'u'x ri q'equ'malil re ri mak chwa ri Q'ijsaq ; ma ri ketajin che u'anik , lik na chom taj .


(Teʼuri xu bij i Jesus chique:) —I ʼatbal tzij re aj chicaj queje pacha jun ataraya. I je aj chapol car, are quiqui cʼak bi i ataraya pa ya, ʼis bi chi caril cu chap lok.


Teʼuri ique xe ʼe chu loʼic; are je ʼenak chu loʼic, xcʼun i achi. Niʼpa i altom chi je yijilic, xe oc ruʼ ire pa cʼulanquil, are ʼuri xtzʼapix i uchija.


Xui-ri , lic n-xqui mayij tu 'anic i n-'us taj chi quiqui 'ano , xa c'ax xe ch'aw chirij i Dios aj chicaj rumal i ch'ac 'o chique , xak rumal tak u c'axc'ol .


Conojel i ángel xa je tewalil, je rajchac i Dios; que u tak chi qui toʼic i winak pachin que ʼel na chi sak.


Are ya ca c'un i q'uisbal 'ij , 'o ni séña 'uri che i 'ij , i ic' , i ch'umil . Waral chuwach i jyub ta'aj , conojel i winak pa tak tinimit 'is que c'achiric ; 'is que xibix na , rumal i nim laj u ch'awbal i mar , xak i uwi i ya chi lic quel na chicaj .


Ire xu tz'onoj che i Jesus : — ¿ Yet at 'Atol Tzij que i aj Israel winak ? — xu bij che . I Jesus xu bij : — Are ile , pacha i xa bij yet — co'ono .


I racʼal ʼatz n-ta ruʼ ja are xqui jek i nimaʼij, man ʼenak pa tak ticon. Are ca tijin u petic chi rachoch, xu ta i son, xak xu ta ʼo i que xajawic.


»Riꞌin nuyacom kꞌij la wara che ruwachulew y xinqꞌuis uꞌanic ri xintak lo la che uꞌanic.


Xew xuta wa' ri María , na jampatana xyaktaj b'i y xe'rila ri Jesús .


Ri itzelilaj uxlabixel xucꞌak laꞌchi pulew y lic co xujabajaꞌ; yey casiqꞌuinic xel bi che laꞌchi.


E uwariꞌche cambiꞌij che alak, mapax cꞌuꞌx alak ruma wa cꞌaxcꞌobic in cꞌo wi, e ne quiꞌcota alak ma uma ralak na jinta cubiꞌij nucꞌuꞌx quinicꞌow chupa waꞌ.


Ire lic are i aj ch'o'oj chirij i Dios , xak chiquij conojel i qui dios i winak , xak chirij ronojel i 'o u 'ij cumal ique . Ire cu 'an na che rib chi nim u 'ij chuwach ronojel ni'pa i 'olic , y n-xui ta la ile , xak ca cubi na pa rachoch i Dios y cu 'an pacha Dios che rib .


(Xubiꞌij waꞌ ma ronoje junab chupa ri nimakꞌij Pascua, ri Pilato xex cuꞌan wi cuyolopij bi jun preso chiquiwach ri winak.)


Cꞌulu alak ri utzil chomal, ri rutzil cꞌuꞌxaj y ri cubulibal cꞌuꞌxaj, ri petinak rucꞌ ri Kakaw Dios y rucꞌ ri Kanimajawal Jesucristo.


Tecꞌuchiriꞌ, xtzelej lo pa e cꞌo wi can rutijoꞌn y xeboꞌluꞌrikaꞌ quewaric. Xubiꞌij cꞌu che ri Pedro: —¿Lic cami na xichꞌij ta cꞌana ri waram chaꞌ quiꞌan orar wucꞌ, tob tane xa juna ora?


Ecꞌuchiriꞌ, xquitzꞌonoj che: —¿Suꞌchac cꞌu riꞌ ri Moisés xubiꞌij we juna achi caraj cujach bi ri rixokil, xew chuyaꞌa bi ruwujil re jachbal ib che y jecꞌulaꞌ na rixokil ta chic?✡ —xechaꞌ.


Lic chirajawaxic chwe can'an ruchac ri takayom lo we'in xalok' c'a pak'ij, ma cac'un lo rak'ab echiri' na jinta chi junok utz cachacunic.


Jec'ula' xu'an ri xc'amaw can queb mil, xuch'ac chi queb mil puwi'.


«Chitape': E wa' cojpaki' Jerusalem, yey ec'u Ralaxel Chiquixo'l Ticawex caya' paquik'ab ri nimak e aj chacunel pa Rocho Dios y raj c'utunel re ri tzijpixab cha' caquik'at tzij puwi' re camic.


Ma ¿saꞌ cꞌu cutikoj riꞌ che ri ticawex we cuꞌan rajaw ronoje ruwachulew yey cusach cꞌu uwach rucꞌaslemal? ¿O cꞌo nawi rajil cutoj rachi chwa rucꞌaslemal chaꞌ jelaꞌ na cujam taj? ¡Na jintaj!


»Cambiꞌij cꞌu chiwe: Pachaꞌ ri Nukaw uyaꞌom panukꞌab riꞌin quintakanic, jecꞌulaꞌ canꞌan riꞌin chiwe riꞌix, canya pikꞌab quixtakanic


Ri Jesús xuk'ut ronoje wa' chike ri winaq ruk' taq k'amb'al na'oj y na jinta k'o xuk'utu we na ruk' ta k'amb'al na'oj xu'ano .


Ruma k'u ri Cristo xya'taj chiqe kojopon chwach ri Dios ; lik k'u jikil uwach , ri Dios kojuk'ul chi utz ruma ri kub'ulib'al qak'u'x ruk' ri Cristo .


Cꞌo cꞌu jun ralab ri ranab ri Pablo yey rire xuto caquichꞌaꞌtibej puwi ri camisabal re ri Pablo caquiꞌan pa be. Xeꞌec cꞌut, xoc bi pa ri cuartel y xuꞌtzijoj waꞌ che ri Pablo.


K'o jun q'ij lik e k'i ri winaq xeb'el lo pa taq tinamit y xkimol kib' ruk' ri Jesús . Ek'uchiri' , ri Jesús xujeq kak'utun chikiwach ruk' taq k'amb'al na'oj , jewa' xub'i'ij :


Ma e wo'ob' lo rachijab' e k'oji'naq uk' la yey rachi k'o uk' la wo'ora na achijil ta la . Ruma k'u ri' , lik qatzij ri xb'i'ij la — xcha' .


Ec'u ri Nicodemo, ri jun achi xe'ch'a'ta ruc' ri Jesús chak'ab, xopon che uto'ic ri José. Ruc'a'am laj jun quintal cunabal lic qui' ruxlab, wa' mirra uyijbam ruc' áloes.


Echiriꞌ cꞌo chi ri Jesús chi be re queꞌec Jerusalem, xebucꞌam bi ri cablajuj utijoꞌn quituquel pa jun luwar y xubiꞌij chique:


Are ʼuri i mam Abraham xu bij che: “Ique qui tom wach u tzʼibam can i mam Moises, xak wach i qui tzʼibam can i je ajbil u tzij i Dios ujer. Chiqui ʼana cas che i tzij-le,” xu bij che.


K'o k'u jun chike rutijo'n , wa' e ri lik k'ax kana' ruma ri Jesús , kawa'ik ja'l putzal Rire chwa ri mexa .


Ecꞌuchiriꞌ, xubiꞌij ri María: —Riꞌin pukꞌab ri Nukaw Dios in cꞌo wi. Ecꞌu Rire chuꞌana wucꞌ janipa ri xbiꞌij la chwe —xchaꞌ. Ecꞌuchiriꞌ, ri ángel xel bi chwach.


Ri Ruxlabixel ri Dios Kajawxel c'o panuwi', ma inucha'om lok cha' co'lnuya'a ri Utzilaj Tzij chique ri niba'ib. Inutakom lok cha' cambochi'ij quic'u'x ri lic e c'o pa bis, co'lnutzijoj quelebal lo que ri e c'o chi presoyil, quebenutzu'nisaj ri e potz', quebenuwesaj lo pa c'ax ri lic quitijom c'axc'olil,


Ma quecꞌun ri caquiꞌan “Cristo” che quib y ri caquiꞌan e kꞌalajisanelab re ri Dios che quib, pero xa e socosoꞌnel. Ecꞌu rique caquiꞌan nimak tak cꞌutubal y milagros re quesocosoꞌn rucꞌ, yey cꞌo ne pa sak quesocotaj jujun chique ri ebuchaꞌom ri Dios.


We queje ile , iwonojel yix chi 'o i tzij u 'alijinsam i Dios chiwe , quix tiqui chu bixquil we qui jal iwib chu 'onquil . We queje ile qui 'ano , conojel que nawic , xak conojel ca q'uiar u cowil qui c'ux .


Te'uri i ángel xu nojsaj i porobal inciénso che i a'al chi 'o puwi i altar ; y xu jopij bi chuwach i jyub ta'aj . Are 'uri xtataj u ch'awbal jab , xak juban chic ch'awbal , xak xpe juban u rep ray , y xpe jun nim laj ucabrakan .


Pero woꞌora ri Dios ukꞌalajisam chikawach suꞌanic Rire cuꞌan jusucꞌ chike, jelaꞌ pachaꞌ ri cubiꞌij Rutzij Upixab ri Dios tzꞌibital can ruma ri Moisés y cuma ri kꞌalajisanelab. Na cojuꞌan ta cꞌu jusucꞌ chwach ri Dios ruma ri katakem tak ri takanic,


I toʼ winak-le, qui cojom; péro ique n-quiqui ta tu be i ʼatbal tzij tzʼibtal canok; ique-le ʼo i cʼokbal-re i Dios piquiwi —xqui bij i aj Fariséo winak.


Queje ile chi 'ana ; mi 'an to' pacha i rayijbal yix chique , pacha quiqui 'an i to' winak chi n-queta'am ti Dios .


xak lic coj cos che i chac , ch'acbal-re i ka wa . Are coj yo'yax cumal i winak , xa caka tz'onoj i 'utz re i Dios piquiwi ; are caka tij i c'ax cumal i winak , caka ch'ijo .


Yin, xa ya quin kajsaj piwi, xui-ri ire cu kajsaj ni u Tewal i Dios piwi. (Queje ile xu bij i ma Wan chique i winak.)


Jek'ula' konoje xkitij ri ya' xel lo chupa jun pek . Wa ya' e ri xuya lo ri Dios , y wa pek ke'elawi e ri Cristo , ri xerachb'ilaj rutinamit che ri kib'enam .


C'a chwi wo'ora ri'ix na jinta c'o itz'onom pa ri nubi' ri'in. Chitz'onoj y quic'ulu, cha' jela' canoj ri iwanima' che qui'cotemal.


Xquitz'onoj tanchi che: —¿Sa' ri xu'an chawe? ¿Su'anic xutzu'nisaj rawach? —xecha'.


We c'ulinak chic , ire xui cu ch'ob u c'aslemal chuwach i jyub ta'aj , xui cu ch'ob u 'onquil wach cu maj u wach i rixokil .


Chupa c'u ri nabe k'ij re ri nimak'ij echiri' catij ri pam na jinta levadura che, rutijo'n ri Jesús xekib ruc' y xquitz'onoj che: —¿Pa ca'aj wi la que'kayijba' wi ri cena re ri nimak'ij Pascua? —xecha'.


Niʼpa i quiqui ʼan ique aliʼal, lic n-ʼus taj; qʼuixbal ne u lapic ile.


Ec'u ri Juan echiri' xrilo lic e q'ui chique ri fariseos y ri saduceos xec'un ruma ri bautismo cuya'o, xubi'ij chique: «¡Ralak pacha' alak jupuk chi cumatz! ¿China xbi'n re we utz quesaj ib alak chwach ri unimal c'axc'obic cutak lo ri Dios pawi' alak?


We ta ronoje ri qacuerpo xa jun chi wachaj u'anom , ¿ sa' k'u u'anik ri' kojtanik ? Yey we ta ronoje ri qacuerpo xa jun chi xikinaj u'anom , ¿ sa' k'u u'anik ri' kojuxlab'ik ?


echiriꞌ xubiꞌij: “Lic chirajawaxic wi Ralaxel Chiquixoꞌl Ticawex cayaꞌ paquikꞌab achijab aj maquib chaꞌ cacamisax chwa cruz, noꞌj Rire cacꞌastaj lo churox kꞌij”✡ —xechaꞌ.


Are xq'uis i 'ij re u patan , xa 'e chi rachoch .


Ek'u wa k'aslemal na jinta utaqexik e ruma ri keta'max wach la , xew Rilal Lal Dios y na jinta jun chik , yey keta'max k'u uwach ri Jesucristo , ri xtaq lo la .


No'j ri'oj e cakatzijoj rucamic ri Cristo chwa ri cruz. Yey wa' e tzakibal chique raj judi'ab, y e jun sachibal na'oj chique ri na e ta aj judi'ab.


Ma e ri quewaric, chak'ab quewaric; yey e ri quek'abaric, chak'ab quek'abaric.


Ronojel wach i quiqui 'ano , quiqui 'an na man xa cacaj que 'iltaj cumal i winak . Kus quiquil u c'amic bi jupaj u tzij u pixab i Dios pasim chupam jun ral tz'um chuwach qui palaj . Xak kus quiquil u batz'catixic tz'um rij tak qui 'ab . I tz'um-le xak tz'ibtal jutakpaj u tzij i Dios chuwach ; kus quiquil ique we nim u wach . Xak i u chi' i qui 'u' , lic nimak i rismachi' 'o che , mas nimak chuwach i que i to' winak . Queje quiqui 'an ique ile , quiquilbej na re i winak chi lic je re i Dios , quiqui bij ique .


I Jesus , are xu ta wach u bim li capitan , lic xu bisoj . Xe u tzu i winak chi je teren chirij , y xu bij chique : — Mi tene jun chique i aj Israel winak cul u c'ux chwe pacha u 'anom i achi-le — xu bij .


Ec'u ri' cacaj caquicamisaj. Xopon c'u ubi'xiquil che ri comandante que ri soldados e aj Roma: «Conoje ri tinamit quetucuquic.»


'O jujun chique i aj Fariséo xqui bij : — I achi chi queje ca 'anaw ile n-re ti Dios , man ca chacun chupam i uxlambal 'ij — xe cha . Xak 'o juban chic chique xqui bij : — ¿ Xataba ire ajmac laj winak , we ca tiqui chu 'onquil tak i milágro pacha ile ? — xe cha . Rumal-i xpe coywal chiquiwach .


xqui bij : ¡ Amen ( katzij iri ) ! I ka Dios lic ca majaw che chi caka bij u 'ij , caka bij u chomal , caka bij wach i nim laj u nojbal , xak caka tioxij che . Ca majaw che chi caka coj u 'ij rumal wach 'o pu'ab , xak rumal u cho'ab . Queje i ka Dios ile que'e 'ij sak chirij . Amen ( queje ile cakaj ) . ( Queje ile xqui bij i ángel . )


Queje yix ile , ix wachalal , ix re chic i Crísto . Ix camnak chic chuwach i ujer 'atbal tzij . N-ta chic quix 'atiw che we qui ya iwib che jun chic , man i ujer 'atbal tzij n-ta chic re chiwe . Wo'or ix re chic i Crísto chi xwalijsax che i camic . Queje ile xo'on i Dios chake , man caka 'an ni 'utz ru' ka c'aslemal , ocsabal re u 'ij i Dios .


y jewa' xubi'ij: —Jix ruc' ri Jesús y chitz'onoj che we Rire e Rucha'o'n lo ri Dios, ri Jun bi'talic cac'unic, o cakoy'ej chi junok chic —xcha'.


Ire n-cretamaj taj wach i q'uiyic co'on u ticon ; ire xa cwaric 'ab 'ab , xak cwalij ronojel u sakirbal . Queje co'on ire ile , tz'akat quic'aw i tiémpo . I u ticon ca po'ic y ca q'uiyic . Ire n-reta'am taj wach mer rumal xpo' u ticon .


Ecꞌuchiriꞌ, ritzel winak jewaꞌ xubiꞌij che: —We katzij at Ucꞌajol ri Dios, chat-takan che chaꞌ waꞌbaj cuꞌan wa —xcha che.


Jun 'utz laj winak , 'utz i cu bij , man 'utz i 'o pa ranima ; xak jun mal laj winak , n-'us ti cu bij , man n-'us ti 'o pa ranima .


Ri winaq keb'ik'ow chiri' kakiyoq' kanoq , kakiyiriya' ri kijolom che y jek'uwa' kakib'i'ij che : — ¡ Ah ! At pe' ri ab'i'im kawulij ri Rocho Dios y xa pa oxib' q'ij kayak tanchik .


Rumal 'uri xe u tak bi i queb rachi'il pa jyub Macedónia ; ique je are i a-Timotéo xak i ma Erásto . I ma Páblo xnajtin jubi' chic pa jyub Asia .


K'o k'u jun b'i'aj tz'ib'ital che rukurusil rupalaj yey lik k'ayew umajik usuk' ; e b'i'aj wa' : Ri nimalaj tinamit Babilonia e kichu rixoqib' lik ch'ul kib'inik kisilab'ik , y ruk' rire petinaq wi ronoje ri lik k'ixb'al uwach ka'an che ruwachulew .


Ri Jesús k'o pa ri tinamit Betania chirocho ri Simón , ri jun xk'oji' ri yab'il lepra che .


Chila , i capitan que i soldádo xu rik jun bárco aj pa tinimit Alejandría , 'enam-re pa jyub Itália . Xu bij chake chi coj 'an bi chupam , caka majbej tan chic re i ka be .


Caka tz'ibaj chiwe chirij i Jun chi 'ax 'o wi chu xebal li 'ij sak . Ire , ka tom wach i xu bij , xak kilom ru' ka ba'wach ; katzij kilom u wach , xak ka chapom ru' ka 'ab . Caka tz'ibaj chiwe chirij i Jun chi are i Tzij chi cu ya i c'aslemal .


Pa tak ca ʼe wi ire, pa tak tinimit, pa tak aldéa, pa tak jyub, ʼis que qui cʼam li iwabib ruʼ. Xe qui ya chi tak be, y lic xqui tzʼonoj che chi ca yaʼ chique quiqui chap jubiʼ u ʼuʼ. Conojel niʼpa i xqui chap u ʼuʼ, xe utziric.


¡Lic tok'o' nuwach ri'in! ¿China quesan we ri'in puk'ab ri na utz taj c'o chwe, ri quinc'amaw bi pa camic?


Conojel lic xqui bisoj che. Xqui bij: —Ronojel niʼpa i cu ʼano, ʼis ʼutz; cu ʼan chique i je tac, chi que tanic; y xak i je mem, que chʼaw rumal —xe cha.


Xak queje chi ʼana yix, chi ix pacha u tzunbal ʼaʼ waral chuwach i jyub taʼaj, chi ya che i tzunbal ca ʼe chiquiwach i winak. Queje ile quiquil na wach tak i ʼutz qui ʼano. Rumal ʼuri, quiqui coj u ʼij i Kajaw yix chila chicaj.


We ri'oj na kakub'i' ta qak'u'x ruk' ; na ruk' ta k'u ri' , Rire lik e ku'an janipa ri ub'i'im kanoq , ma Rire na ku'an ta k'ana raq'ub'al .


Queje que tijin i winak chu ʼanic woʼor; n-ta ʼo cacaj, man xcʼun i ma Wan aj kajsanel ya, chi n-ta wa cu tijo, xak n-ta víno cu tuʼu. Y qui bij yix, xa ʼo itzel tew ruʼ.


Yix xak qui cʼutu chi n-ʼus taj we jun cu min rib ruʼ jun ixok we n-rixokil taj. Bay, quin tzʼonoj chiwe ¿n-queje ti qui ʼan yix ile? Qui bij yix chi n-ʼus taj coc qui ʼij niʼpa i qʼuexwach je ʼantalic, ¿wuchac ʼut quix oc pa tak cachoch tiox y quiwelʼaj ubitak-que chique? Ile xak n-ʼus taj.


» Ek'u ruk'ajol atzixel b'enaq pa juyub' ; yey echiri' xk'un lo chunaqaj ri ja , xuta ri música lik kat'iqowik y ri kexajaw pa ri nimaq'ij .


Jec'ula' lic xajawaxic ri Jesús xu'ana junam uwach kuc' ri'oj, ri kachak' kib ruc' Rire, cha' jela' e cu'ana Kajawal, ri cu'an jusuc' ruchac chwach ri Dios, yey ruc' c'axna'bal uc'u'x cach'aw pakawi' y ruma c'u Rire, ri Dios cucuy ri kamac konoje ri oj utinamit.


I tzij-le cu ʼalijinsaj jun nojbal chi lic ʼo u chac chake. Quin bij yin are ʼilbal-re chake chi yoj oj jutzobaj re i Dios, xa jun chʼaculaj oj ʼelnak ruʼ i Crísto.


Teʼuri xe oc chu yoʼyaxic; xqui bij: —¡Naj u ʼij i ʼAtol Tzij que i aj Israel! —xe cha. Are ʼuri quiqui chʼay che u palaj.


Echiri' ri Zacarías xuq'uis tak ruk'ijol cachacun chupa ri Rocho Dios, xe'ec chirocho.


C'amori che i Dios man u 'anom che i ma Títo chi xak craj ire quix u to queje pacha i cwaj yin .


Ecꞌuchiriꞌ xril waꞌ ri Pedro, xubiꞌij chique ri tinamit: «Achijab alak aj Israel, ¿suꞌchac lic caminak animaꞌ alak che wa xil alak? ¿Yey suꞌchac e cojtzutzaꞌ alak riꞌoj pachaꞌ oj ri xojbinisan re waꞌchi rucꞌ ri kachukꞌab o ruma lic oj jusucꞌ riꞌoj chwach ri Dios? Na e ta riꞌ.


Ri Kanimajawal chunimarisaj ri rutzil cꞌuꞌx alak chaꞌ lic cꞌax canaꞌ ib alak chiwach alak y cꞌax quenaꞌ alak conoje ri ticawex, jelaꞌ pachaꞌ cakaꞌan riꞌoj che alak.


Péro we caka jach i ka mac che i Dios , keta'am chi cu cuy na chake , xak cresaj ni'pa i mac atzalal pa kanima . Man ire lic cu 'an na pacha i u bim ; lic suc'ul i cu 'ano .


Echiriꞌ xquita waꞌ wa chꞌawibal, xepe che rilic. Yey lic xsach quinaꞌoj ma chiquijujunal xequito quechꞌaꞌt pa tak ri quichꞌaꞌtem que rique.


Xchꞌaꞌt cucꞌ raj chaquib puwi ri cajil y xcanajic cuya jun denario re jun kꞌij chac chique. Tecꞌuchiriꞌ, xebutak bi chupa ruticoꞌn.


Wo'or , mi jun mu tzucuj chic ch'o'oj chwij ; lic ca 'alijinic chi in rajchac i Kajwal Jesucrísto man ni'pa i yuc 'o che in ch'acul are ca 'alijinsaw ile .


Ri Jesús xutzijoj tanchi jun c'ambal na'oj chique: «Rutakanic ri Dios petinak chila' chicaj e pacha' juna ija' re moxtasa xutic jun achi chwa ri rulew.


Xoʼon panok, are que tijin chi be pa jyub Galiléa, i Jesus xu bij chique u tijoxelab chi ire, chi Achi aj Chicaj, ya ca jachtaj na piquiʼab i winak.


I Jesus xoc pa tinimit Jerico, y ca tijin ricʼawic chila.


I ma Páblo xu bij che: —N-yin taj. Yin in aj Israel winak; in alaxnak pa tinimit Társo, jun tinimit nim u ʼij re i jyub Cilícia. Quin tzʼonoj utzil chomal chawe, cha ya chwe que in ʼijla i winak —xu bij i ma Páblo.


Noꞌj ri e aj judiꞌab ri na caquicoj ta ri Utzilaj Tzij, xquitic oyowal pa canimaꞌ ri na e ta aj judiꞌab yey xequituc waꞌ wa winak chaꞌ queyactaj chiquij ri quicojom rubiꞌ ri Cristo.


Pero ruma na e tikil ta chi utz , na kekowin taj . Ma echiri' kak'un lo k'amb'al kipa o keternab'ex ruk' k'ax ruma kik'ulum Ruch'a'tem ri Dios , kepajtaj k'u ri' .


“Tob ne rulew re wa tinamit alak c'o che ri kakan, cakapu' canok cha' queta'maj alak na utz ta ri x'an alak. Pero cheta'maj alak chi utz wa': Rutakanic ri Dios xa nakaj chi c'o wi lo che alak” quixcha'.


Queb junab u wach , queje ile xu 'ano . Xe'elok chi conojel ni'pa i je 'o pa jyub Asia xqui ta i tzij chirij i Kajwal Jesucrísto . N-xui ti je aj Israel winak xqui ta , xak xqui ta i ne te aj Israel .


Yoj n-caka mayij tu bixquil wach i kilom, wach i ka tom, n-coj tiqui ta che —xqui bij chique.


Ec'u ri Jesús xubi'ij che: —Pakatzij wi cambi'ij che'la: E junok we na calax ta tanchic, ri' na caya'taj ta che coc chupa rutakanic ri Dios —xcha'.


Ecꞌu ri Jesús ruma retaꞌam chi ronoje ri catajin lo puwiꞌ, xebuꞌcꞌulu apanok y xutzꞌonoj chique: —¿China ri quitzucuj? —xchaꞌ.


Teʼuri i ma Felípe xa ʼe chu tzucuxic i ma Natanael, y xu bij che: —Ya xkil u wach i achi, chi u tzʼibam can i mam Moises ujer chi cakil na. Are i jun chi xak qui tzʼibam i ujer ajbil u tzij i Dios. I achi-le are i Jesus aj Nazaret, chi racʼal i ma Jose —xu bij i ma Felípe.


E uwariꞌche china ri na cuya ta rib chuxeꞌ ri takanic que ri e aj wach re ri tinamit, riꞌ e cuyac rib chirij ri takanic cojotal can ruma ri Dios. Yey e janipa ri queꞌanaw re waꞌ, chiquibil quib caquitzucuj riꞌ ri kꞌatbal tzij paquiwiꞌ.


Que'el 'uri we 'o jun cu xutuj i c'utunic-i , n-are ti ajbil re i tzij-le cu xutuj , xa are i Dios ca tijin chu xutuxic , i Dios chi ca yaw i lo'laj u Tewal pa kanima .


Y xejakataj tak ri mukubal yey uqꞌuiyal ticawex re rutinamit ri Dios ecaminak chic, xecꞌastaj lok


Ma jela' pacha' ri Jun sik'iyom e alaq lik na jinta k'ana mak ruk' , jek'ula' 'ana alaq che ri b'inik silab'ik ralaq .


Are ʼuri laj xcaj xqui tzʼapij, péro n-ta jun xa ʼanawic, man cʼa maja cu rik i ʼij u chʼicom i Dios.


Je ʼenak chic i nimak tak aj ʼij, teʼuri jun ángel re i Kajwal xwinakir pu waram i ma Jose. Xu bij che: —Chat walijok, cha cʼama bi awacʼal, xak i u chuch, y chat ʼanmajok, jat cʼa Egípto. Chat ʼol chila cʼa quin bij na chawe umpa cat petic, man i mam Heródes cu tzucuj ni acʼal, craj cu camsaj —xu bij i ángel che.


Echiri' rutijo'n xkita wa' , xexuki'ik , xkiqasaj kimejelem k'a chu'lew y xok jun nimalaj xi'in ib' kuk' .


Tecꞌuchiriꞌ, xcꞌun rucaꞌm ángel jewaꞌ cubiꞌij: «¡E laꞌ xtzakic! E laꞌ xtzak ri nimalaj tinamit Babilonia, ri xebukꞌabarisaj conoje tak ri tinamit y xebumin pa mac chaꞌ rucꞌ ri quirayibal caquetzꞌabej quikꞌij cucꞌ jujun chic na quicꞌulel taj» cachaꞌ.


Chupa tak laꞌ la kꞌij, ri hermanos re riglesias e cꞌo Judea cꞌamajaꞌ ne caquetaꞌmaj nuwach riꞌin,


¡Rilal fariseo, lal potz'! Nabe na ch'aja la rupa ri vaso y ri lak; jec'uri'la' cu'an chom rupa y ri rij.


Te'uri , xe wil i je wukub ángel chi je tac'al chuwach i Dios . Are 'uri , xya' wukub trompet chique .


«¡Chitapeꞌ! Cꞌo jun awanel xel bi chaꞌ queꞌawanok.


¡Qꞌuisa cꞌu alak uꞌanic riꞌ ri na utz taj xquijek lo uꞌanic ri chuꞌkaw alak ojertan!†


Ri winak quebicꞌow chiriꞌ caquiyokꞌ canok, caquiyiriyaꞌ ri quijolom che y jecꞌuwaꞌ caquibiꞌij che: —¡Ah! At peꞌ ri abiꞌim cawulij ri Rocho Dios y xa pa oxib kꞌij cayac tanchic.


Konoje k'u ri tikawex xok xi'in ib' pa kanima' ruma taq ri milagros y k'utub'al ku'an ri Dios kuma ri e utaqo'n ri Cristo .


Ma we ta e laꞌ lic cacoj alak ri ubiꞌim lo ri Moisés, riꞌ cacoj alak ri cantzijoj riꞌin. Ma rire panuwi riꞌin xtzꞌiban wi.


Pa tak coj'ec wi, ri kacuerpo xaki chwach ri camic c'o wi, jela' pacha' ri xuc'ulumaj ri Jesús; yey cojic'ow chupa wa' cha' ruc' ri kabinic kasilabic cak'alajin ruc'aslemal ri Jesús.


Felipe, Bartolomé, Tomás, Mateo ri aj tzꞌonol puak re tojonic, Jacobo rucꞌajol ri Alfeo, Lebeo ri cabiꞌx Tadeo che,†


I Jesus xoc chupam jun bárco chi re i ma Simon. Teʼuri xu tzʼonoj pawor che i rajaw chi cocsax pan jubiʼ pa ya. Are ʼuri i Jesus xcubi chupam i bárco y xoc chu cʼutic chique i winak.


xe 'el 'uri che achi y xe oc chique i ak . Are 'uri i ak xe 'e pa'anem , xqui c'ak bi quib pa siwan , y xe tzak pa ya . Xe ji'ic , xe camic .


Je q'ui i winak je rutzirsam , rumal-i , conojel i iwabib 'is quiqui min quib ru' , cacaj quiqui chap na jubi' .


Lic caka na kib che, wach i caka ʼano man n-ʼus taj we ʼo jujun que tzak na kumal yoj, we ʼo jujun quiqui bij chi n-ʼus ti ka chac.


Ecꞌu ri Kanimajawal Jesucristo catoꞌw e alak chaꞌ ri rutzil cꞌuꞌx alak cuꞌana jelaꞌ pachaꞌ ri rutzil ucꞌuꞌx ri Dios y chaꞌ cachꞌij alak uchukꞌab tak ri cꞌaxcꞌobic rucꞌ unimal cꞌuꞌxaj jelaꞌ pachaꞌ xuꞌan ri Cristo.


Ruma k'u la' ri fariseos y raj k'utunel re ri tzijpixab' xkitz'onoj che ri Jesús : — ¿ Su'b'e ri tijo'n la na kitaqem ta ri kik'utu'n kan ri qati'-qamam ? Ma rike kewa'ik tob' e la' na kich'ajom ta ri kiq'ab' — xecha' .


Makatzucuj ri yacbal kak'ij, makapetisaj koyowal chikawach y matzel mekil jujun chic ruma cakarayij ri c'o cuc'.


Lik k'ut chirajawaxik nab'e na kamaj alaq usuk' wa' : Ri tz'ib'ital kan chupa Ruch'a'tem ri Dios , na utz taj kaq'alajisaxik xa ruk' una'oj juna achi .


Ec'u ri Jesús xejuch' ca'n pa ranima' y xuya ruk'ab puwi ri quiwach. Na jampatana c'u ri' xetzu'nic y xeterej bi chirij ri Jesús.


Xui-ri , i je aj 'anol n-'us taj , i je aj t'oronel , xa mas quiqui cowirsaj u 'onquil i mal ; que qui t'or na mas i winak , xak que t'ortaj na ique mísmo .


Xak we are a baʼwach ca ʼanaw chawe cat macunic, ile suʼ chawesaj y cha cʼaka bic. Mas ʼutz ile, ca rikbej re a cʼaslemal, tupu xa jun a baʼwach. Mas ʼutz ile chuwach i queb a baʼwach we xa cat ʼe pa ʼaʼ re i tojpen rumal.


Ralaq lik k'o na'oj alaq ; na ruk' ta k'u ri' , lik kek'ul alaq ri sachinaq kina'oj .


Ri'at lik aweta'am , e k'i ri qachb'i'il e aj Asia xinkoq'otaj kanoq , y chikixo'l rike k'o ri Figelo y ri Hermógenes .


Quin bij chic jun ejémplo: ʼo i kachalal que binic chi ʼo tak i ʼij chi mas nim u ʼij chiquiwach juban chic ʼij. Xak ʼo i que binic chi i tak i ʼij ʼis je xak jun, mi jun ʼo u ʼij. Bay, chaka jujunal wi, chaka chʼobo usucʼ, teʼuri chaka ʼana pacha i caka na pa ka cʼux chi sucʼulic.


C'o chi jun chique rutijo'n xubi'ij che ri Jesús: —Wajawal, ya'a la luwar chwe canwoy'ej cacam na ri nukaw y canmuk canok; tec'uchiri', quinterej chi'ij la —xcha'.


Ek'u ri Jesús xeb'usik'ij rutijo'n y xub'i'ij chike : — Paqatzij wi kamb'i'ij chiwe : Chwach ri Dios , wa' wi'xoq nib'a' y malka'n , e ne xuya más pa ri kaxa chwa ri xkiya konoje .


Man yoj oj u siq'uim ru' . 'O i oj sic'tal chiquixol i aj Israel winak , xak 'o i oj sic'tal chiquixol i ne te aj Israel .


Yey ri quiwiꞌ e pachaꞌ quiwiꞌ ixokib, y ri queꞌ e pachaꞌ ri queꞌ tak ri coj.


cablajuj mil chique ri ralcꞌoꞌal can ri Zabulón, cablajuj mil chique ri ralcꞌoꞌal can ri Benjamín, y cablajuj mil chique ri ralcꞌoꞌal can ri José.‡


Y rucꞌ cꞌu wa puak, xquilokꞌ ri jun luwar rubiꞌ “Luwar re ri aj tzꞌakal xokꞌoꞌl”, jelaꞌ pachaꞌ ri ubiꞌim lo ri Dios chwe. Zac. 11:12-13; Jer. 19:1-2; 32:6-9


I Jesus xu bij che : — Su' wo'or chat terej chwij . Ni'pa i je camnak , cha ya can piqui'ab ique quiqui chajij i que camic — xu bij i Jesus che .


Xqui ʼan ile man maja ca cʼun i u Tewal i Dios piquiwi; xui kajsam i ya piquiwi, cʼutbal-re chi je re chic i Kajwal Jesus.


» Cheta'maj k'u alaq wa' , alaq watz-nuchaq' : Ruma ri xu'an ri Cristo , katzijox che alaq su'anik kariq alaq ri kuyb'al mak chwach ri Dios .


Are 'uri i Dios xu bij che : “ Achi , ¡ laj at buy ! Wo'or cha'ab , cat camic . I ni'pa i ubitak awe chi a c'olom-na ¿ pachin nawi re ? ” xu bij i Dios che .


Xebec cꞌu riꞌ re caquitzijoj puwi ri Jesús pa tak ronoje ri luwar re Genesaret. Yey ri winak re ronoje tak luwar xquijek quequicꞌam tak lo yewaꞌib e telem lo chwa chꞌat cꞌa pa ri luwar pa quitom cꞌo wi ri Jesús.


Queje cu ya ire ile chiwe man yix , are xin tij numic , xi ya na chwe wach i quin tijo ; are xin c'atic , xi ya ni in ya' ; are xin tzucuj in posar , xin i c'ulaj iwu' .


» Echiri' xuk'is cuarenta junab' , xalax pa ranima' ke'b'ina kuk' ri ratz-uchaq' , ri e aj Israel .


Lic naj c'ut xquichapala' quib chiquiwach puwi wa'. Tec'uchiri', ri Pedro xyactajic y xubi'ij chique: —Hermanos achijab, ralak eta'am alak jampa chi lo k'ij wa' ic'owinak chwi xinucha' lo ri Dios cha' chi nuchi' ri'in, ri na e ta aj judi'ab caquita ri Utzilaj Tzij y caquicoj c'u rubi' ri Cristo.


Pero ronoje wa' ya'tal chiqe , e ruma ri Ruxlab'ixel ri Dios , ri ka'anaw re ronoje . Yey e Rire kajachaw chiqajujunal sa' ri karaj kuya chiqe .


Péro wo'or , n-queje ta chic cu 'an i Dios ile . U ch'obom chi cu 'alijinsaj chake chi lic suc'ul i cu 'ano . 'O ni u tojic i ka mac chakawach , xui-ri i Dios u yijbam i tobal-ke chuwach i c'ax-le . Rumal-i , cakil u be chi Dios lic 'utz , xak coj u yijba chi oj 'utz chuwach ire , ni'pa i caka cuba ka c'ux che i Jesucrísto .


» Tek'uchiri' xk'un lo jun chik achi aj levita , to'b'el ke raj chakunel pa Rocho Dios . Echiri' xopon chunaqaj rachi 'anom kan k'ax che , xa xutzu' kanoq y xik'owik .


—Yix ʼut, n-in ta iwoʼtam can chuwach tak i cʼax in tijom;


Jat cucꞌ wa tinamit y chabiꞌij waꞌ chique: “Riꞌix tob lic quixtanic, na jinta cꞌo quimaj usucꞌ che ri quito; y tob ne quixtzuꞌnic, na jinta cꞌo quimaj usucꞌ che ri quiwilo.”


'Olic i winak xqui tz'onoj pawor che i ma Páblo chi cu chi'maj u sut chique , o xi n-taj , u relantar , que 'e quic'awsaj chique i iwabib , 'elsabal re i yobil chique . Xak queje xqui 'an ile , 'elsabal-re itzel tak tew .


Rumal i qui solinic ique-le , i tzobajil creyent mas xjiqui qui c'ux che i Dios . N-xui ta la ile , 'ij 'ij ca tijin qui q'uiaric .


Yoj , we xka tij i c'ax , chiwe yix i 'utz , man quix el ni yix chi sak rumal , xak ca cubsax i c'ux yix we ix 'o pa c'ax . Xak queje ile , we i Dios u cubsam ka c'ux yoj , xak cu cubsaj i c'ux yix are ca pe i c'ax piwi pacha i xoj ic'aw wi yoj ; ru' u nimal i c'ux qui ch'ij na .


Echiri' ri Jesús xuk'is kab'lajuj junab' , ruchu-uqaw xeb'ek Jerusalem jela' pacha' xex kaki'an wi , yey xkik'am b'i ri Jesús kuk' .


Y echiriꞌ xretaꞌmaj aj Galilea ri Jesús, xutak bi chwach ri Herodes, ma rire e rey re chilaꞌ, yey laꞌ laꞌ kꞌij wi cꞌo ri Herodes chiriꞌ Jerusalem.


Teʼuri xe ʼe chic che jun lugar, Getsemani u bi. I Jesus xu bij chique u tijoxelab: —Chix cul na can chi, tzʼakat quin ʼe na yin jela chu tzʼonoxic che i Dios —xu bij.


Ecꞌu ri Jesús xubiꞌij che: —Chacꞌolo ra espada chupa rucꞌolibal; ma conoje ri quechꞌoꞌjin rucꞌ espada, rucꞌ espada quecamic.


Ek'u rala xujeq lik kanumik , kurayij uwach tob' ne e ri kecha' ri aq , pero na jinta junoq kaya'w re che .


Ruma k'u ri' , ri e aj judi'ab' xkib'i'ij che rachi xkunutajik : — Waq'ij e q'ij re uxlanib'al , y na ub'e ta chawe kawuk'a'aj rach'at — xecha' .


Wa jun ángel xuchꞌij uchukꞌab ri dragón, waꞌ e ri cumatz re ojertan,✡ ritzel winak Satanás rubiꞌ. Xuyut cꞌu riꞌ chaꞌ cayaꞌiꞌ pa carena mil junab,


Ek'u ri Jesús xub'i'ij chike : — Chixpetoq , chixterej lo chwij y ri'in kan'an chiwe ix aj molol tikawex jela' pacha' i'anom lo chike ri kar — xcha' .


Ma we e laꞌ quinopon ucꞌ alak hermanos y xew quinchꞌaꞌt chiwach alak pa juna chꞌaꞌtem na camaj ta alak usucꞌ, ¿saꞌ cutikoj riꞌ che alak? Na jintaj. Noꞌj we pa ri chꞌaꞌtem alak cantzijoj rucꞌutum ri Dios chwe, cantzijoj ri wetaꞌam puwi ri Kꞌijsak, cantzijoj rukꞌalajisam ri Dios chwe o juna cꞌutunic, ronoje tak cꞌu riꞌ waꞌ lic cꞌo cutikoj che alak.


Are xel bi i ma Júdas, i Jesus xu bij chique i xe canaj canok: —Woʼor ca ʼalijin ʼut wach in ʼij in chomal yin chi in Achi aj Chicaj. Xak ca ʼalijin chwe yin wach u ʼij u chomal i Dios.


Wo'or lic ca c'achir in c'ux . ¿ Wach quin 'an 'ut ? ¿ Xataba quin bij che in Kajaw : “ Chin awesaj chuwach i camic chi ca pe chwij , ” quin cha ? N-quin bij taj , man xa rumal ile xin c'un chuwach i jyub ta'aj — xcha .


Are ʼuri xe walijic y xquesaj pa tinimit. Xqui cʼam bi tzam jyub re i tinimit, xcaj ique quiqui cʼak li chuwi jyub,


Are i chi ʼana: chi ʼana chi ʼutz i cʼux chiwach; xak chiwila tobal i wach chiwach; xak chi cuyu na iwib chiwach, pacha u ʼanom i Dios chiwe yix, xix u cuy na rumal i Crísto.


Yin in a-Páblo chi in ʼo pa cárcel rumal re i Jesucrísto. Junam ruʼ i kachalal a-Timotéo, quin tzʼibaj bi i wuj-i chawe yet, ma Filemon; yet lic at kachiʼil che i ka chac, chi lic cʼax cat ka naʼo.


E ne más c'ayew coc juna beyom chupa rutakanic ri Dios chwa ri quic'ow juna camello chupa rutel juna acuxa' —xcha'.


Yey rixoqib' e petinaq lo Galilea ruk' ri Jesús , xeterej b'i chirij ri José y xkil ri muqub'al pa xkiya wi kan rucuerpo ri Jesús .


ꞌAna cꞌu e alak che ronoje tak ri toꞌbal cuya ri Dios* che alak chaꞌ jelaꞌ cachꞌij alak uchukꞌab tak ri socosoꞌnic re ritzel winak.


Are 'uri xa 'alijin jun chic 'il chuwacaj : are pacha jun itzel cumatz , lic nim , cak rij . 'O wukub u jolom , lajuj ruc'a' , xak 'is 'o i coron che i wukub u jolom .


Cu bij u tzij i Dios : “ C'ax cha na a lo'c'anij queje pacha i c'ax u na'ic awib yet ca 'ano . ” Are ile are i 'atz laj 'atbal tzij re i Dios . We lic qui 'an cas che i tzij-le , 'utz 'uri i qui 'ano .


Mu min rib chu 'onquil i n-'us taj , xa are chu 'ana i 'utz . Chu tzucuj i módo chi chom 'ol cu' conojel ; lic chu ya rib chu 'onquil .


Are xc'un waral , n-xo'on ta nim che rib , xui-ri , lic xcojon che i Ta chicaj , lic xu ya na rib chi camic . I camic chi xic'aw wi , lic q'uixbalil , man xcamsax chuwach cruz .


Ma we e la' molom ib alak chupa rubi' ri Cristo y coc bi junok chixo'l alak ucojom mapak'ab re oro y ucojom chomilaj uk'u' y coc c'u bi juna niba' ucojom uk'u' k'e'l c'ojtalic,


Ma chinuwach riꞌin, xalokꞌ cꞌa in cꞌaslic, lic usucꞌ cancoj pa jolom alak tak wa pixabanic.


Ewi ri Jesús xebupixabaj, jewa' xubi'ij chique: «Lic chichajij iwib chwa ri “levadura” que ri fariseos y chwa ri “levadura” re ri Herodes» xcha'.


Ri Jesús echiri' xuta wa', lic xcam ranima' che y jewa' xubi'ij chique ri eteran chirij: —Pakatzij wi cambi'ij chiwe: Na nurikom tane chiquixo'l raj Israel junok lic c'o unimal cubulibal uc'u'x pacha' wa jun achi.


Echiri' xkik'is u'anik ruk' ri Jesús janipa ri tz'ib'ital kan puwi Rire , xkiqasaj lo chwa ri cruz y xe'kimuqu' .


Jun , we are u tijoxel jun chic , n-nim ti u 'ij ire chuwach u tijonel . Xui-ri , i tijoxel , we xutzin u nawsaxic rib che , que'el na 'uri pacha u tijonel .


Jun achi , n-'us taj cu ch'uk u jolom ; n-cu maj taj man queje ca majawic pacha i Dios , xak ca 'alijin u 'ij u chomal i Dios che . Xak queje i ixok , ca 'alijin u 'ij u chomal i rachijil che .


Pero rubis quic'u'x chwi tak ri cajawax chique, ruc' ri socoso'nic re ri beyomalil y ri quirayibal che tak ronoje ri c'olic; ronoje c'u wa' e cusach uwach Ruch'a'tem ri Dios c'o pa canima'. Ruma tak c'u ri' wa' na jinta c'ana quijik'obalil quilitaj che ri quibinic.


I Jesus xu ta wach i quiqui bij are ca tijin chu c'utic chique i winak pa rachoch i Dios . Te'uri co xch'awic y xu bij : — Qui bij yix iweta'am in wach ; qui bij yix iweta'am pa xin pe wi . Xui-ri , yin n-to' ta in c'un-nak pin wach wi . In c'un-nak man in taktal li rumal i Jun chi yix n-iweta'am tu wach , péro ire sakil .


Ma e junoq lik karaj kaqasanik , ri Dios kuk'ul chi utz ri qasa'n kuya'o e chirij ri k'o ruk' ; ma ri Dios na kutz'onoj ta che jun ri na jinta ruk' .


Noꞌj ri winak xesiqꞌuin tanchi che ubiꞌxiquil: —¡Camisax chwa cruz! ¡Camisax chwa cruz! —quechaꞌ.


Are 'uri i ma Pédro xu bij che : — Kajwal , yoj , ronojel ni'pa i 'o ku' xka canaj canok y oj terejnak chawij — xu bij .


Yix ix racʼal chic i Dios chi lic cʼax quix u naʼo; rumal-i chi bisoj u ʼanic pacha ire.


Ri ángel jewaꞌ casiqꞌuin che ubiꞌxiquil: «Chixiꞌij iwib chwach ri Dios y chilokꞌnimaj ukꞌij ma xopon ru orayil ri kꞌatbal tzij cuꞌano; chiyaca cꞌu ukꞌij ri xꞌanaw re ruwa caj, ruwachulew, ri mar y tak racꞌal pa calax wi lo ri yaꞌ» cachaꞌ.


Nabe na chirajawaxic cac'am quipa cha' cak'alajinic we lic jusuc' ri quibinic quisilabic; tec'uchiri' utz quebu'an aj chaquib e to'bel piglesia.


Xalokꞌ cꞌu quebin chupa ri be, rique quechꞌaꞌt chiquiwach puwi ri cꞌacꞌ icꞌowinak.


Ri mak xok lo che ruwachulew ruma ri Adán , ri nab'e achi ; yey ri mak e xuk'am lo ri kamik . Jek'ula' xpe ri kamik pakiwi konoje ri tikawex , ma konoje xemakunik .


Jecꞌulaꞌ rique cꞌutubal re ri rutzil quicꞌuꞌx che alak, caquiꞌan orar pawiꞌ alak ruma ri unimal rutzil ucꞌuꞌx ri Dios quilom che alak.


Chi ya 'uri che i Dios cu kajsaj na i 'ij ; mi 'an nim che iwib , man co'on panok i Dios cu nimarsaj na i 'ij .


I qui nimakil i aj Israel winak xqui bij chiquiwach: —¿Pa nawi ca ʼe wi i achi-ri chi yoj n-coj tiqui ta chu rikic? ¿Mok ca ʼe cuʼ i kach aj tinimit chi je ʼenak chiquixol i aj Griégo winak? ¿Mokxa que u cʼutu chique i aj Griégo chila?


E cuaj cꞌut quetaꞌmaj alak waꞌ: Ralaxel Chiquixoꞌl Ticawex yaꞌtal pukꞌab cucuy tak ri mac que ri winak che ruwachulew —xchaꞌ.


Ek'u rachi aj chak to'b'el piglesia , lik chirajawaxik k'ola jusuk' ruk' ri rixoqil y chu'ana saqil taqanik pakiwi taq ri ralk'o'al y pakiwi konoje taq ri e k'o pa ri rocho .


echiri' kak'un Rire chupa la' la jun q'ij re kayak uq'ij kuma rutinamit . Konoje k'u ri' ri xekojow rub'i' lik kakiloq'nimaj uq'ij ruma ri u'anom Rire kuk' . Yey ralaq , alaq jun che wa utinamit ruma xkoj alaq ri xqatzijoj che alaq .


¿Saꞌ cꞌu riꞌ ri cakabiꞌij che ronoje waꞌ? Ma ojertan lok ri na e ta aj judiꞌab na xquitzucuj taj quebuꞌana jusucꞌ chwach ri Dios; yey woꞌora ri Dios xuꞌan jusucꞌ chique ruma ri cubulibal quicꞌuꞌx rucꞌ.


Are 'uri i ma Júdas xu jek u tzucuxic wach i jachbal re i Jesus co'on piqui'ab .


Yey wo'ora cakamaj usuc' rilal lic eta'am la ronoje. Uwari'che na cajawax taj c'o junok cu'an tz'onobal che'la, ma eta'am chi la sa' ri cakaj cakatz'onoj echiri' c'amaja' ne caka'an ri tz'onobal. Ruma c'u la', kacojom rilal ruc' ri Dios petinak wi la —xecha'.


Xew c'u xuya can ri q'uisbal uch'a'tem chique, jewa' xubi'ij: «Lic chirajawaxic in c'o Jerusalem chupa wa nimak'ij catajin lok; yey quinc'un tanchi uc' alak we ri Dios cuya luwar chwe quintzelej lok» xcha'. Xoc c'u chupa jun barco y xel bi Éfeso.


Pachin jun quix u c'ulaj ru' , que'el na 'uri pacha yin quin u c'ulaj na ru' . Xak pachin i quin u c'ulaj na yin ru' , que'el na 'uri chi cu c'ulaj ni Jun chi in takawnak lok .


Ique xqui bij : — We tene n-ti u mac i achi-ri , n-queje tene caka c'am li ri chawe — xe cha .


( Are n-quiqui rik ta chic pa cacuwaj wi , xqui yijba jun ral chicach , xqui ya chupam , y xe 'e qui ya chuwi ya ) te'uri i u mi'al i 'atol tzij xu riko . Xu c'am bic y xu q'uitsaj ; xu 'an pacha rac'al che .


E jela' pacha' ri sina'j, c'o quixul che ri quije'. Ya'om c'u quichuk'ab che ri quije' cha' caqui'an c'ax chique ri winak wo'ob ic'.


Chique cꞌu ri e cꞌulanic, cambiꞌij waꞌ: Na utz taj we rixok cujach can ri rachijil. Y wa jun takanic na xa ta nuchꞌaꞌtem riꞌin, waꞌ re ri Kanimajawal.


Queje xa ʼani ile, cʼutbal re chake yoj, maka rayij tak i n-ʼus taj, pacha xqui ʼan ique.


Echiri' xeb'opon pa ri luwar kab'i'x che “ Luwar re Ub'aqil Ujolom Anima' ” , chiri' xya' wi ri Jesús chwa ri cruz ; y ri ka'ib' eleq'omab' , jun xya' puwikiq'ab' y jun pumox Rire .


Pachin i c'ax que ch'aw chwe , chique ique quin bij iri :


» E k'o k'u jujun tikawex e pacha' rija' xtzaq kan chuchi' ri b'e ; wa' xtik Ruch'a'tem ri Dios pa kanima' y kakita ne ri' . Pero kak'un k'u lo ri Satanás y kumaj b'i ri Ch'a'tem xtiki' pa kanima' .


Ec'uchiri', ri Jesús xe'ec tanchi Galilea y lic c'o ruchuk'ab ri Ruxlabixel ri Dios ruc'. Y xe'ec utzijoxic puwi Rire pa tak tinamit y pa tak raldeas re Galilea.


Are xu bij ile , i ma Piláto xel chal ucamul cu' i aj Israel winak . Xu bij chique : — N-tu mac i achi-ri quin rik yin . Yix iweta'am chi 'ax quin 'an wi , are ca c'un i nima'ij re i páscua , 'o junok chique i aj prexil cwo'taj bi chiwe . ¿ Quiwaj 'ut cwo'taj bi i 'Atol Tzij iwe yix , ix aj Israel winak ? — xu bij chique .


I ma Júdas kachiʼil teʼek; ʼo te u chac kuʼ yoj.


Noꞌj cꞌu ri cubiꞌij chiquiwach ri winak: “Riꞌin na in ta tijoꞌn re ri Jesús”, jecꞌuriꞌlaꞌ canꞌan riꞌin che rire; cambiꞌij chiquiwach ri ángeles re ri Dios: “Katzij, wa jun na nutijoꞌn taj” quinchaꞌ.


Rachi Alejandro ri aj ch'ayal ch'ich' lik u'anom taq ri na utz taj chwe . Ek'u ri Dios katojow re che sa' taq ri u'anom .


Ec'u uwari'che cambi'ij che alak: Camajataj na c'u che alak rutakanic ri Dios y caya'taj chique jujun chic tinamit cha' cuya ri jik'obalil caraj ri Dios che rutakanic.


Ma na xa ta rucꞌ chꞌaꞌtem cakꞌalajin wi we junok pakatzij wi cꞌo chupa rutakanic ri Dios, ma e cakꞌalajin rucꞌ ruchukꞌab ri Dios che rubinic usilabic.


Ec'u wo'ora q'uisa pan alak utza'm wa' ruc' ronoje c'u'x alak, jela' pacha' ri xjekebej lo alak u'anic. Ya'a c'u alak janipa ri cach'ij alak uya'ic.


Ewi xebereselaꞌ lok y xutzꞌonoj chique: —Achijab, ¿saꞌ ri canꞌano chaꞌ quincolobetajic? —xchaꞌ.


Ek'uchiri' , xkitz'onoj che rachi kunutajinaq chik : — ¿ Sa' ri kab'i'ij ri'at chwi rachi xutzu'nisaj rawach ? — xecha' . Rire xuk'ul uwach : — Ri'in kamb'i'ij e jun q'alajisanel — xcha' .


Are je 'o chic chuwi ya , xpe jun tew , nim u cho'ab ; i uwi ya lic xu ticba silabic rumal i tew .


Conoje ri xec'un nabe chinuwach ri'in e elek'omab y xa e quequelek'aj bi ri bexex; pero ri bexex na xequicajmaj ta rique.


To' i wach yix chi ix aj c'ambeal chi xa ix mawach . Qui bij yix chi “ We jun winak cu cuxtaj u bi i rachoch i Dios puwi i u tzij , n-chukul ta 'o wi 'uri u 'onquil pacha u bim , ” qui bij yix . “ Péro we cu cuxtaj u bi i óro re i rachoch i Dios , 'o chukul 'uri co'on na pacha i u bim . ” Queje qui bij yix ile .


'O jujun aj Fariséo winak xe tejeb pan ru' i Jesus , cuc'am quib cu' jujun aj tijonel re i ujer 'atbal tzij . Ique je petnak pa Jerusalen .


Ec'u ri Jesús xuchap pana ruc' ruk'ab y jec'uwa' xubi'ij che: —Cuaj, chu'ana ba chom ri' racuerpo —xcha'. Xew c'u xuq'uis ubi'xiquil wa', na jampatana xsach ri yabil c'o che rachi.


Xew cꞌu ri Lucas inrachbilam wara. Echiriꞌ catpetic, chacꞌama lo ri Marcos✡ awucꞌ ma rire lic toꞌbel we chupa ruchac ri Dios.


Chi conoje wa' laj e juna cablajuj chi achijab.


Quin camulij chic u bixquil : c'ax roquic jun beyom , coc pu'ab i Dios ; c'ax ni ile chuwach i ric'awic jun camey che i tel re jun acuxa — xu bij chique .


Péro we jun , i u chac u yijbam , we xa xc'atic , nim i cu sach 'uri ; xui-ri , ire ca totajic , pacha jun chi xak pachalo ca totaj chuxe' i rachoch we xc'atic .


Lic quin bij chiwe , je q'ui i ne te aj Israel winak chi lic qui cubam qui c'ux chwe , que pe pa quel wi i 'ij , que pe pa ca kaj wi i 'ij , que oc na 'uri pa cu 'at wi tzij i Dios ; quiqui tij ni 'utz chila junam cu' i mam Abraham , i mam Isaac , i mam Jacob , i catit qui mam i aj Israel winak .


( Te'uri i Jesus xu bij jun tijojbal tzij chique , c'utbal re chique wach 'o chiquikul i je rajchac i Dios . ) Xu bij : — ¿ Wach ca 'an yet che jun a mocom are ca c'un che u chac ? We xchacun pawabix , o xak we xu chajij juban a chicop , are ca c'un che u chac ¿ xataba ca bij che : “ Chat oc la-lok , chat culok , y cha tija a wa , ” cat cha ? N-queje taj .


Jec'uri'la', e c'o ri lic cak'alajin ri chomilaj chac caqui'ano; pero e c'o jujun chic caqui'an chomilaj tak chac, yey wa' camayin reta'maxic. Na ruc' ta c'u ri', copon ri k'ij quel lo chi sak.


Ecꞌuchiriꞌ, ri Jesús xucꞌam ri pam, xutioxij che ri Dios y xujach chique rutijoꞌn. Y rique xquijach chique ri winak etzꞌulic. Jecꞌulaꞌ xuꞌan che ri car. Xuya chiquijujunal janipa ri cacaj.


Xin'an ruchac ri Dios chixo'libal alak ruc' ronoje uch'uti'nal nuc'u'x y na xa ta jubik' ruwa'al nuwach elinak y pa rewi ruq'uiyal c'axc'obic nutijom ruma ri itzel quina'oj raj judi'ab chwij.


Ec'uchiri' xutzijoj wa jun c'ambal na'oj chique: «C'o jun achi lic beyom yey ri rulew lic uq'uiyal molonic xuya'o.


Ewi ri Pablo y ri Silas xebel bi chupa ri cárcel y xquimaj bi chirocho ri Lidia. Xebe'quila c'u can ri quicojom rubi' ri Cristo, xequipixabaj y xquinimarisaj can quic'u'x. Y xebel c'u bi chiri'.


Ique n-quiqui ta tu be i sak laj tzij; xa que tijin chu bixquil chi ya kilom chic i ka walijbal, quiqui bij. Xa que tijin chu yojic u cubibal qui cʼux jujun chique i kachalal.


I ka c'aslemal , n-xui ti yoj 'o ke che ; xak i ka camic , n-xui ti yoj 'o ke che ; man i Kajwal , 'o re ire che .


¿ Jampala' xqil la katzukuj la pa kakanaj kan wi la y xqak'ul la pa qocho ? ¿ Jampala' xqil la na jinta q'u' la y xqaya q'u' la ?


Xebopon c'u ch'aka ya' pa ri luwar re Gadara.


Nab'e xopon ri raj chak ri uk'amom kan wo'ob' mil . Xuya k'u che ri rajaw ri wo'ob' mil chik xuch'ak puwi ri ya'om kan che y jewa' xub'i'ij : “ Wajaw , ri' ri wo'ob' mil xya kan la chwe y ri' chi wo'ob' mil , wa' e xinch'ak puwi ri xya kan la chwe ” xcha' .


¿ China k'u ri más k'o uwach , e rachi o e ri b'exex ? Ruma k'u ri' , taqalik ka'an ri utz chupa ri q'ij re uxlanib'al — xcha' .


Echiriꞌ xoc ri Jesús pa ri Rocho Dios, xujek lo quesaxic conoje ri quecꞌayinic y ri quelokꞌow chupa.


Cuaj cꞌut quetaꞌmaj alak, e riꞌin lic canya wib che toꞌic alak, junam cucꞌ ri e cꞌo Laodicea y ri jujun chic cꞌamajaꞌ caquetaꞌmaj nuwach riꞌin,


Cuya c'aslemal na jinta utakexic chique ri quichuk'ubem quib che u'anic ri utz, ma cacha quic'u'x che uc'ulic ruchomalil ri Dios, ri yacbal k'ij cuya Rire y ri c'aslemal na jinta uq'uisic.


Lic maltiox cꞌu che ri Dios, ma tob ojertan xyaꞌ ib alak pukꞌab ri mac che uꞌanic tak ri rayibal alak; noꞌj woꞌora rucꞌ ronoje cꞌuꞌx alak yaꞌom ib alak che uꞌanic tak ri sakil cꞌutunic xyaꞌ che alak.


Rumal u cʼutunic ire, je qʼui aj Israel winak quiqui jek tan chic qui cojonic che i Dios; quiqui ʼan tan chic Cajwal che.


K'isb'al k'u re taq wa' , xintzu'n chikaj y xinwil jun puerta jaqatal che ruwa kaj . Y ri Jun , ri kach'aw pacha' uch'awib'al trompeta , xch'a't tanchi wuk' , jewa' xub'i'ij : « Chataq'ana lo wara y Ri'in kank'ut chawe sa' taq ri katajin loq we xik'ow taq wa' wa xb'i'x chawe » xcha' .


I Jesus xak xu bij chique i winak: —Yix, are quiwil i sutzʼ quel li pa ca tzak wi i ʼij, juntir qui bij chi ya ca pe i jab, y katzij, queje queʼelok.


Ni'pa tak i sipon i takom li chwe , 'is in c'amom chic , cwil yin , lic q'ui na . Ru' ile chi i takom li ru' i ma Epafrodíto , ya xu rik rib wu' . Are i sipon i takom li yix are pacha u muyal inciénso chuwach i Dios , pacha jun sipon lic chom cril ire , chi ca majawic cu c'am na .


Rachi xuk'ul uwach : — ¿ Su'anik kanmaj usuk' we na jinta junoq kaq'alajisan chwe ? — xcha che . Y xelaj k'u che ri Felipe cha' kaq'an pa ri kareta y katz'uyi' ruk' .


Teʼuri i capitan xe u siqʼuij queb cajʼatzil u soldádo y xu bij chique chi que qui yijba u qʼuial soldádo, cʼambal bi re i ma Páblo pa tinimit Cesaréa. Xu bij chique chi que qui yijba queb ciénto soldádo que ʼe che akan; xak seténta chi que ʼe rij caway, xak queb ciénto chic je aj cʼakol lánza. Xu bij chique chi que ʼel bi chaʼab, a las nuéve.


I ma Fésto n-xnajtin ta pa Jerusalen , colo wajxakib 'ij , o lajuj 'ij , xo'on chila , te'uri xtzalij chic pa Cesaréa . Chucab 'ij xcubi che u patan , y xu tak u c'amic i ma Páblo .


Echiri' ri winak caquibi'ij: «Wo'ora lic c'o utzil chomal ma na jinta chi ch'a'oj y na jinta chi c'o cakac'ulumaj,» xakic'ate't c'u ri' cape ri c'axc'obic paquiwi' jela' pacha' ri c'ax cujek che juna ixok echiri' calax uch'uti'n. Yey tak wa' wa winak na jinta c'o quesan que chwach ri c'axc'obic cape paquiwi'.


Teʼuri i u tijoxelab i Jesus, are quituquel chic, xqui tzʼonoj che: —¿Wuchac n-xoj tiqui ti yoj chi relsaxic bi itzel tew-le? —xqui bij.


Rique caquibiꞌij e aj chac re ri Cristo, jelaꞌ riꞌin pakatzij wi in aj chac re ri Cristo yey más nim ri chac nuꞌanom riꞌin chiquiwa rique. Tob quinchꞌaꞌt pachaꞌ in chꞌuꞌjerinak, cambiꞌij cꞌu waꞌ: Riꞌin más in chacuninak y más nutijom cꞌax chiquiwach rique. Ma uqꞌuiyal laj balacꞌum nupa, uqꞌuiyal laj inyaꞌom pa cárcel, uqꞌuiyal laj xtewun ri camic panuwiꞌ.


Yey e Caifás ri ub'i'im chike raj judi'ab' : « E más utz we ta e la' xa jun chi achi kakam kuma konoje ri tinamit . »


Y echiri' kak'un Rire , kujalk'atij na qawach ri'oj . Jek'uri'la' ri qacuerpo , tob' na jinta uq'ij wo'ora , ku'ana jela' pacha' runimal uchomalil rucuerpo Rire echiri' xk'astaj lo chikixo'l ri ekaminaq . Jela' ku'ana Rire ruk' ri chuq'ab' ya'tal che cha' kuch'ij uchuq'ab' ronoje taq ri k'olik .


Jela' pacha' ka'an che juna ralko ak'a , na kaya' ta wa che ma xew kutij utz'um ; jek'ula' xin'an ri'in , xinya k'utunik lik na k'ayew taj che alaq , ma k'amaja' kariq alaq uk'ulik ri k'utunik taqal chike ri k'o chi kik'iyib'al chwach ri Dios . Yey k'amaja' ne kariq alaq umajik usuk' wa' ,


Jun , we 'o c'axnabal u c'ux , 'o u nimal u c'ux 'uri chique i winak , xak aj 'anol 'utz chique conojel ; xak n-ca pe ti roywal we jun rachi'il cu rik i 'utz ; xak n-cu tzucuj ti u cojic u 'ij ire , xak n-co'on ta nim che rib .


Juntir xel li camnak, balʼatim i rakan u ʼab pa cʼul; i u palaj xak pasim pa cʼul. I Jesus xu bij: —Chi toro, man ca binic —xu bij chique.


Are quix tijin chu tz'onoxic che i Dios , we 'o jun u 'anom mal chiwe , chi cuyu ni u mac che , man i Ta chicaj xak cu cuy ni i mac yix .


Echiri' ri Jesús xuq'uis cablajuj junab, ruchu-ukaw xebec Jerusalem jela' pacha' xex caqui'an wi, yey xquic'am bi ri Jesús cuc'.


Jujun c'u chique ri e c'o chiri', echiri' xquita wa', xquibi'ij: —Wa' wa'chi e cusiq'uij ri k'alajisanel Elías —xecha'.


Pero ri lik chirajawaxik chiqe e kaqa'an ronoje ri uk'utum chi ri Dios chiqawach .


Ri Jesús xub'i'ij che : — Raxib'al kak'astaj lo chikixo'l ri ekaminaq — xcha' .


I ma Piláto , are xu ta chi xqui cuxtaj i Galiléa , xu tz'onoj chique we i Jesus aj Galiléa winak .


xui-ri , xa que c'achir rumal i c'aslemal waral chuwach i jyub ta'aj ; xak i qui rayijbal re mas i mer , mas i ubitak que , xak u rayijbal re i qui ch'acul , ni'pa tak ile xa cu chup i 'utz laj tzij . Rumal-i , n-ta ca wachin chique .


Xui-ri , yix ix aj chicaj , chix quicotok rumal wach ca 'ani na che i tinimit-le . Chix quicot ni yix ix apostelab , xak queje yix chi ix ajbil u tzij i Dios , xak queje yix iwonojel chi ix re ire . I Dios cu ya ni tojpen puwi i tinimit-le rumal wach u 'anom chiwe yix . ( Queje ile xu bij i ch'awbal chi xch'aw chicaj . )


Xak ʼo jubiʼ chic xtzak pa abaj, y are xalax lok, xa xchakijic, man n-chʼenen ti ulew pa i ʼo wi.


I Jesus xu na'o wach quiqui bij . — ¿ Wuchac qui bij ile chi n-ta ka caxlanwa ? — xu bij chique . ¡ Yix n-ta kas u cubibal i c'ux chwe !


Xui-ri yix ni jalwachim ta i cʼaslemal; are ca cʼun i qʼuisbal ʼij, nim ni tojpen ca pe piwi, chuwach i tojpen chi ca pe piquiwi i je aj Tíro, i je aj Sidon.


We cʼax caka na i Dios, xak we caka ʼano pacha coj u tak chu ʼonquil, ketaʼam ʼuri chi cʼax que ka na i racʼal ire.


Queje xe icʼaw wi i katit ka mam ile ujer, xak tzʼibtal ile chupam u wuj i Dios, cʼutbal-re chake yoj. Are ile, are cuxtabal-re chake yoj chi oj ʼo pa qʼuisbal tak ʼij re u wach i jyub taʼaj.


Xak i ma Heródes, n-xu rik tu mac; xa u takom tan chic li wuʼ yin. I achi-ri, n-tu mac u ʼanom we ca camsaxic.


Ec'u wa' wa'chijab e pacha' ri aj k'ijab Janes y Jambres, ri xeyacataj chirij ri Moisés ojertan, ma rique eyacatajinak chirij ri K'ijsak y sachinak ri quina'oj yey na quec'ul ta ruma ri Dios ma rique na jinta c'ana cubulibal quic'u'x ruc' Rire.


Ix wachalal, chitapeʼ: mi cuxtaj u bi i Dios puwi i tzij, cʼutbal re we sak laj tzij i qui bij, xak mi cuxtaj u bi i caj ulew, xak mi cuxtaj jun chic biaj. Xui-ri, we ʼo i qui bij chi katzij, chi bij: “Lic katzij.” We xi n-katzij taj, chi bij: “Lic n-katzij taj.” Xui ile chi bij; queje ile i Dios n-quix u cʼokoj taj.


Ch'ob'o pe alaq puwi taq ri barcos . Tob' lik e nima'q y e jek'etal ruma unimal tew , na ruk' ta k'u ri' , e k'amom b'i xa ruk' jun ralko timón ; y ruk' wa' , ri chapayom re kuk'am b'i pa ri karaj wi rire .


Tec'uchiri', ri Jesús xkib chi pana jubik' chwach, xukasaj umejelem c'a chu'lew, y xutz'onoj che ri Dios we ta cuya na che na quic'ow ta chupa ru'orayil ri c'axc'obic,


N-queje ta pacha cac'al to' winak , n-queje ta pacha i je alaxnak xa rumal qui rayijbal i winak , n-queje taj ; lic are i Dios xo'on rac'al chique .


Xintzu'n c'u pan chwij cha' canwilo china ri cach'a't lo wuc'; y echiri' xintzu'n apanok, xinwil pan wukub utzuc'ulibal ak' re oro.


»Ri rajaw xubi'ij che: “At jun waj chac lic na utz taj y at xepu. We xach'obo can'an molonic pa na in awaninak ta wi yey canmol pa na jinta nujopopem wi,


Junam k'ut ruk' ri Tito kaqataq b'i jun chik hermano cha' karachb'ilaj b'i . Wa' e jun lik chom ruch'a'tib'exik ka'an pa taq riglesias ruma ri utzilaj chak u'anom che utzijoxik ri Utzilaj Tzij .


Are 'uri i ma Pédro i ma Wan xqui ya qui 'ab piquiwi i creyent , te'uri xoc li u Tewal i Dios piqui c'ux .


E uwari'che china ri na cuya ta rib chuxe' ri takanic que ri e aj wach re ri tinamit, ri' e cuyac rib chirij ri takanic cojotal can ruma ri Dios. Yey e janipa ri que'anaw re wa', chiquibil quib caquitzucuj ri' ri k'atbal tzij paquiwi'.


Rucꞌ ri xintzꞌibaj xuaj ximbiꞌij y e cambiꞌij woꞌora: Machbilaj alak junok cubiꞌij ralcꞌoꞌal ri Dios yey caretzꞌabej uwa ukꞌij rucꞌ jun chic na ucꞌulel taj, o junok aj rayinel, aj tiox, aj chꞌaminel, kꞌabaꞌrel o elekꞌom. Cucꞌ waꞌ wa ticawex jelaꞌ quibinic quisilabic, tob ne xa waꞌim maꞌan alak cucꞌ.


Te'uri , i queb tijoxelab-le xe tzalij chic chi cachoch .


Chuca'm k'ij c'ut, xojopon pa ri tinamit Sidón. Chiri' c'u ri', ri Julio, raj wach que ri soldados, lic xuc'ut ri rutzil uc'u'x che ri Pablo, ma xuya luwar che xe'bina cuc' ri ramigos cha' caquito' lo ruc' ri cajawax che.


Ruma tak wa', ri ticawex caquic'ul rubi'tisim ri Dios xew ruma ri cubulibal quic'u'x ruc' Rire. K'alaj c'u ri', wa sipanic xa e ruma ri unimal rutzil uc'u'x Rire, cha' jela' c'o paquik'ab conoje ri ralc'o'al ri Abraham caquic'ul na ri bi'tisim chique ruma ri Dios. Yey e ralc'o'al ri Abraham na xew ta ri c'o ri Tzij Pixab re ri Moisés paquik'ab, ma e ralc'o'al conoje ri cubul quic'u'x ruc' ri Dios jela' pacha' ri xu'an ri Abraham. Ec'u rire e kakaw konoje ri'oj


Xubiꞌij cꞌu ri Pedro che: —We e riꞌ, Wajawal, na xew tane ri wakan cachꞌaj la; chꞌaja ne la riꞌ ri nukꞌab y ri nujolom —xchaꞌ.


Ma xa pa joq'otaj xsach uwach ruk'iyal ub'eyomalil » kecha' . Konoje k'u ri e k'amal uwach barcos , ri keb'in pa barcos , ri kechakun pa barcos y taq ri kek'ayin ruk' barcos , chinimanaj kek'oji' wi lo che .


E uwari'che , echiri' kiya limoxna chike ri nib'a'ib' , mi'an chiwachil .


Jecꞌulaꞌ riꞌ, we e canꞌan ri na cuaj taj, riꞌ na in ta ri quinꞌanaw re, ma e ri mac catakan pa wanimaꞌ ri caꞌanaw re.


»Yey jun chic xubi'ij: “Ri'in lic c'ac' xinc'uli'ic; y ruma la' na quin'ec taj” xcha'.


E ne ruma wa' xusiq'uij alak ri Dios, ma ri Cristo xutij c'ax kuma ri'oj; yey tak ri xu'ano e c'utubal chike ri'oj cha' cojbin jela' pacha' xbin Rire.


Xui-ri , are cu rik i 'ij chi Dios co'on chake oj tz'akat , n-ta chic u chac chake pacha i caka 'an wo'or , ile to' quic'awic .


Pa tinimit-le, ʼo jun u chibe, “Ocbal bic que i chij” ca bix che. Chu nakaj ile ʼo jun atinbal, “Betésda” u bi piqui chʼawbal i aj Israel winak; ile ʼo joʼob uwachja che.


Riꞌin in Pablo, insiqꞌuim ruma ri Dios re quinuꞌan utakoꞌn ri Kanimajawal Jesucristo, ruma e lic caraj riꞌ ri Dios chwe. Riꞌin junam rucꞌ ri hermano Sóstenes cakaya pan rutzil wach alak,


Xui ire lic Dios , lic 'o u nojbal , lic are ire i Tolke . Cakaj yoj caka coj u 'ij rumal i Kajwal Jesucrísto ; cakaj ca q'uiji i nim laj u chomal , ca q'uiji i nim laj u 'ij , ca q'uiji i nim laj u cho'ab , xak ca canaj i nim laj 'atbal tzij pu'ab que'e 'ij sak chirij . Pacha o'onom chu xebal 'ij sak , xak queje wo'or , xak queje ile que'e 'ij sak chirij ; queje ile cakaj . Amen ( katzij ) .


C'o c'u jun chique rutijo'n e c'o chiri', xresaj lo ru espada y xujochij bi jun uxiquin ri raj chac ri cajawal raj chacunel pa Rocho Dios.


Tek'uchiri' , xtzelej lo pa e k'o wi kan rutijo'n y xeb'o'lu'riqa' kewarik . Xub'i'ij k'u che ri Pedro : — ¿ Lik kami na xich'ij ta k'ana ri waram cha' ki'an orar wuk' , tob' tane xa juna ora ?


Te'uri i ucab tzij ( chi 'o u chac coj cojon che ) laj cumaj i jun-le : “ C'ax che a na a lo'c'anij pacha c'ax u na'ic awib yet ca 'ano ” , cu bij . N-ta chic jun chic chiquixol i lajuj tzij pixab nim ni u 'ij chuwach i queb-le — xu bij i Jesus che .


I Dios, n-ʼiltal ti u wach, xui-ri, xa ʼiltaj che u Cʼojol. I u Cʼojol-le, ʼax ʼo wi chiquiwach conojel, ʼatz u ʼij chuwach ronojel niʼpa tak i ʼolic,


Rumal-i , xoc ire pa rachoch i Dios y xu tij i caxlanwa chi sujtal chuwach i Dios . Are xu 'an ile , are i mam Abiatar 'atz laj sacerdóte . I caxlanwa-le , n-ta re i mam David che . Man cu bij i 'atbal tzij tz'ibtal can rumal i mam Moises , xui i sacerdóte que tijaw i caxlanwa-le . Péro i mam David xu tijo , xak xu ya chique i je rachi'il — xu bij i Jesus chique .


Xak ʼo jubiʼ chic xa ʼe tzak pa tak abaj, chi n-ta kas ulew che. I ija-le, juntir xalax lok, man n-muktajnak ta mas.


I Jesus xu bij chique: —N-are ti u mac ire, xak n-are ti qui mac u chuch u kawaw ʼanawnak che. Xa che ire-le i Dios craj cu cʼut i nim laj u choʼab chique i winak.


( We quiwaj ca tz'akatsax i quicotemal ) , chix cojon che in tzij-i : c'ax chi na iwib chiwach , pacha i c'ax i na'ic yix quin 'an yin .


Ma chupa Ruch'a'tem ri Dios jewa' tz'ib'ital kan chwi ruwuq q'ij : Chupa ruwuq q'ij ri Dios xuxlan che ri chak xu'ano .


E uwari'che tz'akatisaj co alak uwach ri nuqui'cotemal ruc' wa': Chu'ana xa jun c'u'x alak, xa jun ri rutzil c'u'x alak y xa jun ri na'oj alak chiwach alak.


Xui-ri, we ta quin ʼan yin ile, n-queʼel ta ʼuri pacha tzʼibtal can chupam u wuj i Dios. Lic ʼo ni u chac queʼel na pacha i tzʼibtal canok —xu bij che.


Lic nim i rutzil u c'ux , rumal-i , q'ui i 'utz cu 'an chake ; lic u terbalam rib i utzil chomal re ire chake .


»Pero na quinchꞌaꞌt ta piwiꞌ iwonoje, ma riꞌin wetaꞌam china ri ebenuchaꞌom. Yey e cuꞌana na ri tzꞌibital can pa Ruchꞌaꞌtem ri Dios, pa cubiꞌij wi: E ri jun cawaꞌ junam wucꞌ, e riꞌ ri yactajinak chwij. Sal. 41:9


Xak te'et xqui ta pacha jun nim laj tew co' upam , xpe chicaj . Lic xch'aw chupam i ja pa i je cul wi .


E uwariꞌche, ri Santowilaj Ruxlabixel ri Dios cubiꞌij che alak: We quita riꞌix wakꞌij ora janipa ri cubiꞌij ri Dios chiwe,


Nim i u chomal i Dios ruc'am , péro mas nim ni u chomal ca pe pakawi rumal i u Tewal i Dios chi uc'anel re i trat c'ac' .


I xe cʼamaw bi i wuj, xqui maj qui be, y xe ʼe pa Antioquía. Are xe uponic, xe qui siqʼuij i creyent. Are qui molom chic quib, xqui jach i wuj chique.


Are xkajsax ya pakawi , are 'uri xoj muk junam ru' i Jesucrísto , pacha oj camnak chic , man coj walij tan chic che jun c'aslemal c'ac' . Ile xak jun ru' pacha 'antal che i Crísto , chi xwalijsax chiquixol i camnak rumal i lo'laj u cho'ab i Ta .


Cakatzꞌonoj cꞌu che ri Dios chaꞌ ralak na catzak ta cꞌana alak chupa ri na utz taj. Na cakatzꞌonoj ta waꞌ re yacbal kakꞌij riꞌoj, ma xew cakaj caꞌan alak ri utz, tob e cꞌo ri caquicꞌak bi kakꞌij riꞌoj.*


»Echiri' ca'an wa' chiwe, lic chixqui'cotok y chixbixonok, ma lic nim ri rajil uc'axel quic'ul chila' chicaj. Macam c'u iwanima' che echiri' quixya' pa c'ax; ma e tak ri que'anaw wa' chiwe, e caqui'ano pacha' ri qui'anom lo ri cati'-quimam ojertan chique ri e k'alajisanelab re ri Dios.


¿ Sa' k'u ruchak ri' ri Tzij Pixab' tz'ib'ital kan ruma ri Moisés ? E cha' kuq'alajisaj chike ri tikawex sa' taq ri kimak chwach ri Dios . Y jela' u'anom loq k'a che ruk'unib'al ri Jun Alk'o'al b'i'tisim loq , wa' e ri Cristo ; ma che Rire x'an wi wa' wa b'i'tisinik . Ri Tzij Pixab' xtzijox kuma ri ángeles che ri Moisés cha' rire kuq'atisaj chikiwach ri tinamit ;


Man , i tzij chi xa bij yet chwe , yin in bim chique , xak ique xqui c'am i tzij-le pa qui c'ux . Xquetamaj 'ut chi lic katzij , awu' yet in petnak wi ; xak xqui cojo chi yet xin a tak lok .


Yey uq'uiyal winak eteran chirij ma quilom tak ri c'utubal re ruchuk'ab cu'an cuc' ri yewa'ib.


Ma paq'ab' ralaq k'o wi kaq'at alaq tzij pakiwi ri hermanos re ri iglesia alaq . Pero ¿ k'o nawi panuq'ab' ri'in o paq'ab' ralaq ri kaq'at tzij pakiwi ri na kikojom ta rub'i' ri Cristo ? Na jintaj ,


Ma e junoq na kuk'ut ta ri relej uk'u'x chike ri jujun chik , jek'ula' ku'an ri Dios che rire , na kuk'ut ta ri relej uk'u'x che echiri' kuq'at tzij puwi' ; no'j ri jun kuk'ut ri relej uk'u'x chike ri jujun chik , ri' kel pan chi utz che ronoje chupa ruq'ijol ri q'atb'al tzij .


I Jesus xu pisquilij rib y xe u yajo. Xu bij: —Yix n-iwetaʼam taj wach u noʼoj i u Tewal i Dios. Yix ix re ire, n-craj ti ire ile.


Rumal i yobil-le, cʼax ni u cʼutic xin ʼan chiwe. Xui-ri, n-tzel ta xin iwilo rumal ile, xa xin i cʼulaj iwuʼ. Xin i cʼulaj iwuʼ pacha u cʼulaxic jun ángel re i Dios xi ʼano, pacha lic are i Jesucrísto xi cʼulaj.


No'j k'u ri eb'usik'im ri Dios , tob' e aj judi'ab' o na e ta aj judi'ab' , rike kakimaj usuk' e ruma ri Cristo kaq'alajin ruchuq'ab' y runimal una'oj ri Dios .


Jecꞌuriꞌlaꞌ, china ri lic coc il che rucꞌaslem† che ruwachulew, riꞌ e cujam ri cꞌaslemal chilaꞌ chicaj; noꞌj china ri na coc ta il che rucꞌaslem‡ wara che ruwachulew, riꞌ na cujam ta cꞌu ri chomilaj ucꞌaslemal na jinta utakexic chilaꞌ chicaj.


Xic'aw oxib junab , te'uri xin 'e pa Jerusalen , cwetambej re u wach i ma Pédro . Jolajuj 'ij xin 'an chila ru' .


Te'uri xpe i urox ángel y xsiq'uin chu bixquil i tzij-i : — Pachin quiqui coj u 'ij i itzel chicop-le chi xel li pa mar , xak che u q'uexwach , xak we quiqui ya na chi cocsax u retal chuwach qui crusil , o xak che qui 'ab ,


Ique xqui bij che : — ¿ Wach qui tzukic i winak caka 'an 'uri waral ? N-ta ca tijaw chi , che i lugar-i chi lic tz'inilic — xqui bij u tijoxelab che .


Ri Jesús xub'i'ij wa' cha' kuq'alajisaj sa' rukamik ri Pedro ka'anik re yakb'al uq'ij ri Dios . Tek'uchiri' , xub'i'ij che : — ¡ Chat-tereja lo chwij ! — xcha' .


Ri Jesús xujek tanchi cacꞌutun chuchiꞌ ri mar y lic e qꞌui ri ticawex xemolotaj chiriꞌ pa cꞌo wi Rire. Ruma cꞌu riꞌ xoc chupa jun barco cꞌo chwi ri mar, xtzꞌuyiꞌ chupa y conoje ri ticawex e cꞌo pana chuchiꞌ la mar.


ʼIj ʼij i Jesus ca tijin chu cʼutic chique i winak pa rachoch i Dios; xui-ri ca kaj tak ʼij, quel pa Jerusalen, ca ʼe war pa jyub Olívos.


y xquitz'onoj che: —Bi'ij la chike: ¿China xya'w pak'ab la ca'an tak la wa'? ¿China xtakaw la che ca'an tak la wa'? —xecha'.


Lic nim quikꞌij calaxic ri caquiꞌan jusucꞌ che ri quibinic quisilabic,‡ ma jelaꞌ lic takal chique caquitij que ruwach ri cheꞌ re cꞌaslemal y queboc bi che tak ri oquibal re wa tinamit.


Tob Rire e ꞌanayom re ronoje ri cꞌo che ruwachulew; echiriꞌ xcꞌun che ruwachulew, tak ri winak na xquetaꞌmaj ta uwach.


Y catnabej bi chwach cha' ri katinamit caqueta'maj ri Dios quebucolobej ma cucuy ri quimac.


yey e queꞌelawi wukub chi takanelab. Y woꞌob chique waꞌ ebicꞌowinak chic; jun catakan woꞌora y ri jun chic cꞌamajaꞌ cujek rutakanic ma cꞌamajaꞌ cacꞌunic. Y we xcꞌunic, lic chirajawaxic wi na naj ta rutakanic cuꞌano.


Xoʼon panok, queje ile xeʼelok. ʼO jun achi, ma Wan u bi, xoc che jun chakij jyub tzʼinilic. Chila xe u pixbaj wi i winak, xak xu kajsaj ya piquiwi. Xu bij chique: “Chi jalwachij i nojbal y chi tzʼonoj u kajsaxic ya piwi, man i Dios cu cuy na i mac.” (Queje ile xu bij.)


Wach i muktalic, toʼ ka chʼacul re waral; we xcʼun sak chuwach, are chic i ka chʼacul aj chicaj. ʼO i ka chʼacul toʼ re u wach i jyub taʼaj, xak ʼo i ka chʼacul re aj chicaj.